Orga jasotzaileen errotatzailea\nHasiera / Eranskin guztiak / Forklift Rotator Attachment\nOrga jasotzaileen eranskina\nProduktuaren deskribapena 1.Funtzioak eta aplikazioak 360º-tik gorako iraulketarako, orga jasotzaile biratuak. Oso erabilia da elikagaien industrian, industria kimikoan, saneamendu industrian, erredakzio industrian, galdaketaren industrian, etab. 2. Ezaugarriak * frogatutako eraikuntza iraunkorreko diseinua, disko biraketako sistema paregabea, bete hight ...\nOrga jasotzaileen eranskinak hidraulikoak. OEM Eskuragarri Eskuetarako orga bihurgarriak dituen 360 gradutan\n1. Produktuen sarrera. Errotatzailea orga-jasotzerako oinarrizko eta erabilgarriena da. Izan ere, biratzaile-eranskinak 360 graduko higidura biratzailea eskain dezake, operadoreei modu seguruan eta eraginkortasunez biratzeko, botatzeko, eskuratzeko edo eskuz jasotzeko. Abantailei esker, birakaria ...\nOrga jasotzailea saltzeko sardexka bihurkariak\nElikagaiak prozesatzeko eta fabrikatzeko erabilitako zehaztapenak alderantzikatzeko eta isurtzeko kargetarako. Biratzaileek 360 biraketa-mugimendu gehitzen dituzte, noranzko bietan. Aplikazioak: janaria prozesatzeko eta fabrikatzeko erabiltzen da alderantzikatzeko eta isurtzeko kargetarako. Biratzaileek 360 ° higidura biratzen dute, bi noranzkoetan, ...\n360 graduko eskorga hidraulikoen biratzailea (orga jasotzailea)\n1. Eaton motor hidrauliko indartsua. 2. Torloju birak-Ona onak karga biraketa leuna eta positiboa bermatzen du. 3. Unitateko kaxa eta motorra plaka oinarriaren atzean kokatzen dira, jasotzaile handiei gehieneko ikusgarritasuna emateko. 4. Asteroko engranaje-kutxa eta ...\n2. maila. Orga jasotzailea 1220 mm-ko luzera duen errotagailua\nDeskribapena Sardexkak itsasgarriak 360 graduko etengabeko biraketa egiteko erabil daitezke, eta goi-mailako produkzioko erretilutik merkeago garraiatzeko erretilua garraiatzeko erabil daiteke ...\nOrga jasotzaileen errotagailua\nFuntzioak eta aplikazioak 360 ° baino gehiago iraultzen dira, orga jasotzaile biratuak. Elikagaien industrian, erabilitako produktu kimikoetan, saneamendu industrian, erreformen industrian, galdaketaren industrian, etab. Ezaugarriak * Eraikuntzaren diseinu iraunkorra, birakari gidatzeko sistema paregabea ...\nDanborraren Errotagailuen Orga Eranskina\nForklift Rotator Eranskina salgai\nEzaugarriak 1. Eaton motor hidrauliko indartsua. 2. Torloju birak-Ona onak karga biraketa leuna eta positiboa bermatzen du. 3. Unitateko kaxa eta motorra plaka oinarriaren atzean kokatzen dira, jasotzaile handiei gehieneko ikusgarritasuna emateko. 4. Asteroko engranaje-kutxa ...\nFabrikatzaileak Forklift Rotator Forkaria / Mota eta tamaina desberdinetako biragailua\nProduktuaren ezaugarriak · Diseinu orokor zientifikoa eta arrazionala. Orga jasotzaileko marka desberdinetarako aplikagarria da. · 360 graduko biraketa erloju orratzen eta erlojuz kontrako norabidean, auto-blokeoa, segurua eta eraginkorra; • Leiho erdialdean ireki da operadorearentzako, soinu-ikuspegi segurua eta fidagarria eskaintzeko; Abiadura murrizteko gailua egonkorra da ...\nEzaugarriak Sistema hidraulikoa: motor hidraulikoak eta atzerriko konpainiak produktu belaunaldi berri batek elkarrekin garatu dituzte; Bisagra biraketa eta zigilatzeko olioa inportatutako produktuak dira. Bi noranzkoen olio zirkuitu hidraulikoa biraka, auto-blokeoa, laneko segurtasuna bermatuz. Egiturazko piezak: errodadura errodadura ...\nSalmenta beroa fabrika prezio berria orga jasotzerako piezak eskorga eskorgako papera eskorga\nPSM Pin Eje muntatutako Bobina Orga jasotzaileak\nCRN65 motako pisu handiko ontziak garraiatzeko arrapalak\nTxinako hornitzaileen kalitate handiko eskorga aldatzailearen alboko aldaketa


Euskal gazteek gero eta gehiago parte hartzen dute onlineko gai sozialetan - SPRI\nSPRI / Berrikuntza / Euskal gazteek gero eta gehiago parte hartzen dute onlineko gai sozialetan\nEuskal gazteek gero eta gehiago parte hartzen dute onlineko gai sozialetan\n15 eta 29 urte bitarteko hamar gaztetik seik Internet bidezko eztabaidak eta ekintzak sustatu dituzte edo halakoetan parte hartu dute, mezuak birbidaliz eta beren iritzia adieraziz sare sozialetan, WhatsApp eta antzeko aplikazio mugikorretan edo onlineko plataformetan. Hori da Gazteak eta parte-hartze soziala Euskadin txostenean jasotako ondorioetako bat. Azterlan hori Gazteen Euskal Behatokiak egin du Euskadiko Gazteria Kontseiluaren laguntzarekin.\nTxostenak dioenez, parte-hartze soziala oso altua da euskal gazteen artean, bai Sarean eta bai Saretik kanpo; ia erdiak esperientzia du boluntario gisa, eta %57,3k elkarteren batean parte hartzen du, gehienek kirol arlokoetan edo elkarte ludikoetan. Oro har, euskal gazteen %55,8k aktiboki parte hartzen du gizartean, dela kultur nahiz kirol ekitaldietan edo dela kausa sozialak, politikoak eta ingurumen arlokoak aldarrikatzeko ekintzetan.\nOnlineko kanal eta plataformak ohiko espazio bihurtu dira euskal gazteentzat, aukera ematen dietelako beren iritzia adierazteko eta eztabaida, salaketa edo aldarrikapenetan parte hartzeko. Gazteen Euskal Behatokiak dioenez, 15 eta 29 urte bitarteko pertsonen %21ek horrelako ekintzak bultzatu ditu azken urtean, eta %32k halakoetan parte hartu du. Bestalde, gazteen %54,4k adierazi du inoiz parte hartu izan duela sinadurak biltzeko ekintzetan, eta %50 baino gehiagok bere iritzia eman du manifestazio edota kontzentrazioetan.\nBehatokiaren txostenean badaude baita ere boluntariotzarekin lotutako datuak, eta datu horiek erakusten dute esparru horretako parte-hartzea aktiboa dela. Gazteen %23,6k boluntario lanak edo lan puntualak egiten ditu, eta %59,6k adierazi du inoiz egin duela boluntariotzarekin lotutako kolaborazioren bat. Gehien egiten diren jardueren artean denbora libreko hezkuntza da nagusi, gero kirola dator eta ondoren giza eskubideak eta lankidetza.\nGazteen Euskal Behatokiak aurkeztu ditu emaitzak eta txostena egiteko 1.512 inkesta egin ditu EAEko gazteen artean. Azterlanaren helburua da jakitea zein den euskal gazteek bizitza sozialean duten inplikazio maila eta parte hartzeko erabiltzen dituzten bideak.


Uda giroarekin agurtuko dugu azken urteetako uztailik euritsuena | EITB Eguraldia\nUda giroarekin agurtuko dugu azken urteetako uztailik euritsuena\nGoizaldean behe-hodei tarteak izango diren arren, gerora zerua laino gutxirekin geratuko da giro atsegina utziz. astelehenean, halere, euritarako joera etorriko da berriro.\nUda giroarekin igaroko dugu igandea eta tenperatura benetan atsegina izango da, Euskalmet euskal meteorologia agentziaren arabera. Goizean behe-hodeien tarteak ikusiko ditugu, kostaldean bereziki eta barnealdeko lautadetan behe-lainoa agertuko da. Gerora, zerua hodei gutxirekin geratu eta ekialdeko haize ahula ibiliko da. Tenperatura maximoak 25 º-ren bueltan geratuko dira bazter askotan eta mediterraneo isurialdean hortik gora kokatuko dira termometroak.\nAstelehen arratsaldean eguraldiak euritara joko du baina ordura arte, giro atsegina izango dugu. Zeruan hodeiak egongo diren arren, eguzkiari ez diote traba handirik jarriko eta eguerdi partean termometroa 30 º-ra inguratuko da. Egunak aurrera egin ahala, mendebaldetik, euria dakarten hodeiak ugarituko dira eta zaparradak nonahi botako ditu. Zenbait bazterretan trumoi-ekaitzak bota eta zaparradak mardulak izan daitezke.\nAsteartean giro goibela eta nahasia espero dugu. Egun osoan zehar zaparradak nonahi botako ditu eta tarteka trumoiak joko duenez, euri-zaparradak irregularki banatuko dira. Mendebal-osagaiko haizeak joko du, kostaldean biziago eta eguneko tenperatura, astelehenekoa baino 2-3 º baxuagoa izango da.


"Herrian bizi eta lan” leloa errealitate bihurtzeko lanean ari da Udala — Mutrikuko Udala\n"Herrian bizi eta lan” leloa errealitate bihurtzeko lanean ari da Udala\n"Herrian bizi eta lan” leloa errealitate bihurtzeko lanean ari da Udala Irailaren amaieratik aurrera jarriko dira martxan 2014-2015 Garapen Planeko lehen egitasmoak https://www.mutriku.eus/eu/albisteak/herrian-bizi-eta-lan201d-leloa-errealitate-bihurtzeko-lanean-ari-da-udala https://www.mutriku.eus/eu/albisteak/herrian-bizi-eta-lan201d-leloa-errealitate-bihurtzeko-lanean-ari-da-udala/@@download/image/DSC_2029.JPG\nIrailaren amaieratik aurrera jarriko dira martxan 2014-2015 Garapen Planeko lehen egitasmoak\n“Herrian bizi eta lan egin ahal izatea da lortu nahi duguna, eta horretara goaz”. Horrenbestez azaldu du Joseba Palenzuela alkateak 2014-2015 Garapen Planaren helburu nagusia zein den.\nGarapen Planak hiru ardatz nagusi ditu: ekintzaileak identifikatu, ekintzaile horiei formazioa eman eta, horrekin batera, sortu nahi dituzten enpresentzako beharrezkoak dituzten baliabideak eta tresnak eskaini.\nUdalaren ardura nagusia herrian dauden lanpostuak dira. Izan ere, lanean dauden 2.900 herritarretatik asko kanpora joan behar izaten dira lanera. “Mutrikun 900 lanpostu baino gutxiago daude. Hori aldatzeko pausuak emanak ditugu jada; orain beste urrats batzuk ematera gatoz”.\nEgindakoen artean, aurtengo maiatzean egindako zuEKIN! ekimena nabarmendu zuen alkateak. 62 lagunek parte hartu zuten, eta zortzi ekintzaile identifikatu ziren. “Horiekin, eta herritar gehiagorekin, irailaren amaieran, lehen egitasmo zehatzak jarriko ditugu martxan: irailaren bukaeran, Mutriku Ekinean eta azaroan, Zure proiektua abian jarri”, azaldu du Garapen Planaren koordinatzaile Marta Amonarrizek. , Bi ekimenak Debegesarekin elkarlanean gauzatuko dira, eta formaziora zuzenduta daude. “Ideiak lantzeko eta gauzatzen hasteko eremuak izango dira”, dio Amonarrizek.\nHorrekin batera, eta Mondragon Unibetsitatearekin elkarlanean, GazteEKIN! proiektua martxan jarri nahi du Udalak. “Gazteengana hurbildu eta haiekin batera, ekintzaile sena pizteko lan egin dugu”.\nGainera, abenduan, I. enpresa proiektu lehiaketa egingo da.\nEkintzaileei aholkularitza zuzena eskainiko die Udalak sektore bakoitzerako teknikari espezifikoen bidez. Horretaz gain, eta aldi berean, Udalak enpresa-ideiak gauzatzeko beharrezko tresnak eta baliabideak eskuratzeko lan egingo du, sektoreka.\nMerkataritza-ostalaritza alorrean, besteak beste, dauden lokalen azterketa eta egoeraren azterketa sakona egingo dira. “Azken hori kanpoko enpresa baten laguntzarekin egingo genuke, eta ditugun beharrizanen, gabezien, aukeren…berri jasoko genuke”, azaldu du Amonarrizek.\nNekazaritzan, berriz, bi izango dira eginbehar nagusiak: eskuragarri dauden lursailen azterketa egingo da, eta salmenta bide berriak jorratuko dituzte, Mutrikun ekoiztutakoa Mutrikun kontsumitzeko.\nItsasoari dagokionean, alde batetik, artisau arrantza bultzatu nahi dute, besteak beste, lizentzien azterketa eginez eta aukerak ikusiz, eta salmenta puntua indartuz. Eta beste alde batetik, akuakulturako enpresa-proiektuak gauzatzeko enpresa haztegia jarriko dute martxan Mijoan.\nGarapen planak duen “oinarri sendoa” azpimarratu nahi izan du alkateak: 62 lagunen partehartzearekin egindako 2012-2020 plan estrategikoa. “2020rako 163 lanpostu sortzea zen jarritako helburuetako bat. Hori lortzeko beste tresna bat da Garapen Plana. Aldundiko Lurralde Garapenaren Zuzendaritzaren babes osoa dauka”.\nAlkateak adierazi duenez, Aldundiak begi onez ikusi du 2014-2015 Garapen Plana. “Herriko ekonomia sustatzeko ekimen hau guztiz egokia iruditu zaio; eta diruz laguntzeko aukera lantzen ari dira”.\nGarapen Planarekin herri tipologia aldatu nahi du Udalak. “Herrian lana sortzeak, aberastasuna dakar; bai maila pertsonalean, baita maila kolektiboan ere. Hori da gaur gaurkoz Mutrikuk behar duena; eta guk egiten ez badugu inor ez da guregatik egitera etorriko”.\n- Mutriku Ekinean egitasmoa\no Irailak 29 eta Urriak 1, 3 6, 8 eta 10\no Gaiak: Sormena bultzatu, negozio ideia berriak sortu, ekintzaileen arteko harremana…\no Kopurua: Gehienez, 15 ekintzaile\n- Zure proiektua abian jarri egitasmoa\no Azaroak 3, 4, 5 eta 10, 11, 12\no Gaiak: Bideragarritasun plana landu, plan komertziala landu, marketing plana, finantziazio plana…\n- Aholkularitza espezifikoa\no Sektore bakoitzeko teknikariak izango dituzte eskura ekintzaileek\no Beharrezko tresnak/baliabideak eskaini\n- Enpresa Ideien I. lehiaketa\no Abenduan izango da\no Mondragon Team Academy-rekin batera gauzatuko den egitasmoa\no Gazteengana hurbildu\no Gazteen artean ekintzaile sena zabaldu


Ogitartekoa osasuntsua izan daiteke, erabiltzen den ogi motaren eta gozagarrien arabera. | Consumer\nOgitartekoa osasuntsua izan daiteke, erabiltzen den ogi motaren eta gozagarrien arabera.\nOgi tradizionala moldeko ogia baino onuragarriagoa da\nOgitartekoa elikagai osasungarria dela esan daiteke, egiteko erabiltzen diren osagaien arabera. Ogia da garrantzitsuenetako bat eta, horregatik, erabakigarria da kalitatezko barietatea aukeratzea. Madrilgo USP San Camilo ospitaleko Avelina Acebal nutrizionistaren arabera, ogi tradizionala moldekoa baino osasungarriagoa da, industria-jatorrikoa. Espezialistak barietate integralak erabiltzea ere gomendatzen du, zuntz asko baitute eta bitamina- eta mineral-dosi gehigarria ematen baitute.\nOgia ontzeko erabiltzen diren ongailuak ere oso garrantzitsuak dira, bai igurzteko erabiltzen direnak, bai barruan sartzen direnak. Lehenengoei dagokienez, Acebalek oliba-olioa edo ziapea erabiltzea gomendatzen du, eta hain osasungarriak ez diren beste batzuk baztertzea, hala nola gurina, margarina, maionesa edo igurzteko gaztak.\nGainera, nutrizionistak gogorarazten du hestebeteak, pateak eta urdaitegia elikagai koipetsuak direla, eta osasungarriagoak izan daitezkeela haien ordez. Oro har, urdaiazpiko onduak, solomoak, urdaiazpiko egosiak eta indioilar edo oilasko paparrak %10 koipe gutxiago dute.\nBestalde, Acebalek azaltzen du ogiak karbohidratoak ematen dizkiola gure organismoari, energia-iturri garrantzitsua baitira. Horregatik, egunean 100 g baino gehiago ez kontsumitzea eta eguerdian ez jatea gomendatzen du. Eguneko une horretan behar energetikoak handiagoak dira; beraz, ez litzateke afalorduan kontsumitu behar, elikagai proteikoetan oinarrituko bailitzateke.\nbitaminak integrales-eu minerales-eu ogitarteko zuntz


Ulertzen gatxa - Alex Uriarte - bizkaie.biz\nItziarrek geroz eta konfiantza gitxiago dau gizakiakan; gizarteaz daukan eretxia geroz eta penagarriagoa da. Tabako-denda bateko saltzailea da, eta inguruari ostikadaka hasteko gogoa izaten dau bezeroren batek makina bat balitz lez berba egiten deutsanean. Sartu eta Ducados esaten deutsienean, berbarako, holan, zuzen-zuzenean, aurretik egunon, arratsaldeon edo mesedez moduko leungarririk bage. Paketea emoterakoan, makina baten ahotsa erabiliz, su tabaco, gracias erantzuteko gogoa izaten dau sarritan. Eta, benetan gatx egiten jako ulertzea, baina hasarre dagoan egun horreetan bere, erakusleihotik ikusi leikezan parkeko arboletako orri horituetan eguzkiak joten baldin badau, errainuakaz udagoieneko koloreak zelan isiotuten diran ikusteko paradea izaten badau, bapatean, mundua leku zoragarria dala pentsau, eta pozarren sentiduten da, paketan. Ostikadaka hasteko gogoa mantsotu egiten jako.\nJonek, armosau bitartean eguneko barriak irakurri eta askotan pentsetan dau mundu honek ez daukala salbazinorik: adin txikiko neska bat bortxatu dabela leidu dau, zenbait politikarik diru publikoa erabili dabela prostituten zerbitzuak erosteko (eta, bien bitartean, urdanga edo emagalduen insertzinorako plan estrategikoak proponidu, izenak eraldatuta zeozer aldatuko balitz lez...), eta Afrika aldean jentea ebolaz hilten dabilela, geuri hemen gaixotasuna bertaratzeko arriskuak baino kezkatzen ez gaituan neurrian. Eta, gatx egiten jako ulertzea, baina Jonek -pesimismo antropologikoa geroz eta barruratuago baldin badauka be- gaur negar egin dau telebisteari begira, gaixotasun arraro bat daukan ume bati lagunduteko, bizilagunek dirua batzeko egin dabena ikusita.\nIdoiak, makal eta nazkatuta, inguruan kaskarkeria zein kulturarik eza besterik ez dau ikusten. Autobusera salto egin eta han dagozanetatik frankok Mikel Laboa nahiz Maialen Lujanbio nor diran idearik bere ez dabela izango pentsau dau. Baina, halandabe, autobusetik bajatu, emozionau egin da, kalean gitarrea joten eta kantetan dagoan neska baten urregorrizko ahotsa azaletik sartuten sentidu dauenean. Orduan, danak merezidu dauela ondorioztatu dau; ulertzen gatxa egiten baldin bajako be.


Dimitri Piterman - Wikipedia, entziklopedia askea.\nOdesa, 1963ko abenduaren 18a (56 urte)\nenpresaburua eta kirolaria\nDimitri Piterman (ukraineraz: Дмитрий Питерман; Odesa, 1963ko abenduaren 18a - ) ukrainar enpresaburua da, estatubatuar herritartasuna duena. Hamabi urte zituela, gurasoekin Estatu Batuetara joan zen eta Kaliforniako Unibertsitatea Berkeleyn ikasi zuen.\n1991n Palamós CF erosi zuen eta handik Racing de Santanderrera eta Deportivo Alavésera pasa zen. Chuchi Cos entrenatzailearekin batera etorri eta arazoak izan zituen futbolari eta zaleekin. Klubeko presidentea izan zenean Alavesek 25 milioi euro inguruko zorra pilatu zuelako. Horren ondorioz, kluba Konkurtso Legean sartu zen, eta desagertzetik gertu ere egon.\nWikimedia Commonsen badira fitxategi gehiago, gai hau dutenak: Dimitri Piterman\nOrriaren azken aldaketa: 5 otsaila 2018, 19:17.


IKTak eta Konpetentzia Digitalak Eskolan, Unibertsitatean eta Enpresan (UPV/EHUren Aditu Titulua) :: ikasi :: Udako Euskal Unibertsitatea\nIKTak eta Konpetentzia Digitalak Eskolan, Unibertsitatean eta Enpresan (UPV/EHUren Aditu Titulua)\nHasiera-data: 2020(e)ko urtarrilaren 27a\nAmaiera-data: 2020(e)ko maiatzaren 29a\nMatrikula-epearen bukaera: 2020(e)ko urtarrilaren 10a\n2018ko abenduan aurkeztutako plana, UPV/EHUren Berezko Tituluen eskaintzan onartua.\nHezkuntza-munduan gero eta aldaketa edota berrikuntza gehiago daude, gero eta joera metodologiko gehiago azaltzen dira, teknologiak eskolari egin diezazkiokeen ekarpenez baliatuta. Modulu honen helburu nagusia da joera horiek identifikatzea eta hezkuntza-praktika berritzeko eta ikaslea boteretzeko izan dezaketen aukeren hausnarketa bultzatzea.\nHorretarako, hezkuntza formalean (eskolan, Lanbide Heziketan, unibertsitatean), enpresan eta hizkuntzen irakaskuntzan teknologiak, konpetentziak digitalak eta teknologia baliatzeko moduak erakutsiko dira, arloan arituak diren profesionalen eta irakasleen laguntzarekin. Baliabide digitalek duten aukerak eta ikasteko estrategia ezberdinak kontuan izango dira.\nZertarako? Teknologia modu instrumentalean menderatzea baino gehiagorako izan behar duelako konpetentzia digitalak; sarean dauden informazioa eta tresnak kritikoki eta arduraz erabiltzeko gaitasuna esrdietsi behar delako, baita horiekin modu sortzailean aritzeko ere bai. Baina nola garatu konpetentzia digitala hezkuntzan? Bada, IKTak ikas-arloetan txertatuz. Hau da, ikas-irakaskuntza prozesuan baliabide digitalak normaliza daitezen, horiek ikusezin bihurtzea da erronka nagusia, ikasgelako eguneroko jardueretan txertatuz. Hausnartuko da zein gaitasun digitalaren eta irakas-estrategiaren garapenak ematen duen aukera gehiago ikasleriaren parte hartze handiagorako eta ikasketa kolaboratiborako\nUPV/EHUko lotura: Unibertsitateko Aditua: IKTak eta Konpetentzia Digitalak Eskolan, Unibertsitatean eta Enpresan\ne-learning testuinguruetarako ereduak eta baliabideak (5,5 ECTS)\nHizkuntzen irakaskuntza, komunikazioa eta garapenerako teknologiak (4,5 ECTS)


2017/02/22 08:29 0 iruzkin\nEuskal Herriko IX.Mus Txapelketa, herrialdeetako finalen atarian\nHerri mailako fasea gaindituta, Euskal Herriko IX.Mus Txapelketak herrialdeetako finalak jokatuko ditu datorren igandean, otsailaren 25ean.\nAraban, Artziniegan izango dute hitzordua; 10.00tatik aurrera La Encina jatetxean. Bizkaiko kanporaketa Algortan izanen da; ordu berean eta Azebarri elkartea. Gipuzkoan, berriz, arratsaldez jokatu da, 15.00etatik aurrera Ibarrako herriko frontoian. Nafarroa Beherean eta Zuberoan ere arratsaldez arituko dira musean, lehenengoak Izturitzeko Artetxean, eta,...\n2016/03/10 15:09 0 iruzkin\nMouesca eta Calderon baxenabartarrek txapela jantzi eta amaitu da Euskal Herriko VIII. mus txapelketa\nManex Mouesca eta Martzel Calderon Izturitzeko bikotea izan dira garaile Euskal Herriko VIII. Mus Txapelketan. Iñaki Perez eta Juanma Lopez bizkaitarrei gailendu zitzaizkien martxoaren 5ean Urdiñarben jokatu zen finalean.\n3. eta 4. Evaristo Jimenez eta Isidro Jimenez burlatarrak eta Aritz Alunda eta Garikoitz Larretxea arraioztarrak sailkatu ziren. 5. postuan, berriz, Ikaztegietako Jon eta Xabi Luzuriaga bikiak geratu ziren.\nNaiz Plusen Euskal Herriko Mus Txapelketaren...\n2016/03/04 08:28 0 iruzkin\nDena prest, Euskal Herriko mus finalerako\nEuskal Herriko Mus Txapelketaren final handia larunbat honetan izango da, Zuberoakoa Urdiñarbe herrian. Bertan, Euskal Herri osoko zazpi herrialdetako 128 muslari onenak lehiatuko dira eta arratsalde partean ezagutuko dugu Euskal Herriko Txapeldunak zein izango diren.\nAzarotik urtarrilera 250 herri baino gehiagotan jokatu dira kanporaketak, izan ere, aurtengoan Euskal Herri osoko ia 2000 bikotek parte hartu dute. Otsailaren 20an, aldiz, zazpi herrialdetako kanporaketak jokatu ziren...\n2016/02/22 14:08 0 iruzkin\nMus txapelketa azken txanpan sartu da, herrialdeetako finalak jokatuta\nEuskal Herriko VIII. Mus txapelketako final handia Zuberoako Urdiñarben ospatuko da martxoaren 5ean eta asteburu honetan 128 bikotek eskuratu dute finalerako txartela, tartean zazpi herrialdetako txapeldunak. Naiz +-en jarraipen berezia egiten ari gara 2016ko Mus txapelketari eta mapan, orain arte jokatutako herrietako kanporaketen emaitzak ikusi daitezke (gorriz), bai eta herrialdeetako finaletako emaitzak ere (urdinez). Irudiak eta bideoak ere ikusgai dira.\nFinal handia Zuberoako...\n2016/01/29 10:52 0 iruzkin\nMartxan, Euskal Herriko VIII. Mus txapelketa\nEuskal Herriko VIII. Mus txapelketa jokoan da eta asko dira otsailaren 20ean jokatuko diren zazpi herrialdetako kanporaketetarako txartela eskuratu dutenak. Naiz +-en jarraipen berezia egiten ari gara 2016ko Mus txapelketari eta orain arte jokatutako kanporaketen emaitzak ikusi daitezke mapan, irudi eta guzti.\nFinal handia Zuberoako Urdiñarben ospatuko da martxoaren 5ean eta aurten 50.000 euro baino gehiago banatuko dira sarietan. Parte hartzaile guztiek oroigarria jasoko dute;...


Laburpena ( 73. zk.), 2019ko apirilaren 15a, astelehena\nPDF (416 KB - 3 orri.)\nAGINDUA, 2019ko apirilaren 3koa, Lan eta Justiziako sailburuarena, zeinaren bidez notarioak izendatzen baitira, Euskal Autonomia Erkidegoan hutsik dauden notariotzak betetzeko egindako lehiaketa arrunta ebazteko.\n338/2019 EBAZPENA, martxoaren 22koa, Osakidetza-Euskal osasun zerbitzuko Barrualde-Galdakaoko Erakunde Sanitario Integratuko zuzendari gerentearena. Honen bidez, Alejandro L. de la Serna Rama jaunari ikasketaburuaren zereginak esleitu zaizkio, lanaldiaren % 30eko dedikazioarekin.\nIRAGARKIA, enplegu publikoaren 2019ko eskaintzari buruzkoa.\nEBAZPENA, 2019ko apirilaren 8koa, Gizarte Ekonomiaren zuzendariarena, zeinaren bidez argitaratzen baita 2018ko uztailaren 26ko Aginduan aurreikusitako laguntzen onuradun diren erakundeen zerrenda. Agindu horren bidez, Gizarte Ekonomiako enpresen arteko lankidetzarako dirulaguntzak arautu eta laguntzetarako deialdia egin zen.\nEDIKTUA, 627/2017 prozedura arruntaren ondoriozkoa.\nEDIKTUA, 435/2018 prozedura arruntaren ondoriozkoa.\nEDIKTUA, 67/2019 hitzezko judizioaren ondoriozkoa.\nEDIKTUA, guraso eta seme-alaben arteko neurriei buruzko 793/2018 prozeduraren ondoriozkoa.\nIRAGARKIA, zeinaren bidez jakinarazten baitira zenbait zehapen-espedientetan instruktoreak emandako ebazpen-proposamenak, Itsas-arrantzari buruzko martxoaren 13ko 6/1998 Legeari dagokionez eginiko arau-hausteekin lotuta.\nIRAGARKIA, Osasun Publikoaren eta Adikzioen Zuzendaritzak irekitako B-3/2019-S zehapen-prozeduran emandako ebazpen-proposamena jakinarazteko dena.\nIRAGARKIA, zeinaren bidez jakinarazten baitira Joko eta Ikuskizunen zuzendariak emandako ebazpenak, Jendaurreko Ikuskizunen eta Jolas Jardueraren abenduaren 23ko 10/2015 Legean ezarritakoa haustearen ondorioz zenbait zehapen-espedienteri hasiera emateko.\nIRAGARKIA, Musikene-Euskal Herriko Goi Mailako Musika ikastegian irakasle lanpostu bat betetzeko hautaketa-prozesuari buruzkoa.


Kortezubik urte-sasoiko aparkalekua jarri du Lezikan - Deia\nKortezubik urte-sasoiko aparkalekua jarri du Lezikan\nSantimamiñeko kobara eta Basondoko animalien babeslekura doazenek 75 plaza izango dituzte\n09.02.2020 | 17:35\nKortezubi - Santimamiñe inguruan azken urteotan "turismoaren gorakada nabaria" izan dela eta, Kortezubiko Udalak neurriak hartu ditu. Lezika inguruan, eta batez ere jai egunetan, "gaizki aparkatutako autoek sortzen dituzten arazoak ekidi-tzeko", Udalak aire libreko urte-sasoiko aparkaleku bat eraiki du. Proiektuak Foru Aldundiko Kultura Sailaren babesa jaso du eta etorkizunean 75 ibilgailurentzako lekua izango du.\nUdaletik zehaztu dutenez, "Aste Santuan eta urtean zehar izaten diren jai egunetan, jende mordoa hurbildu zaigu Santimamiñe inguruaz gozatzera". Baina Lezika gunean kokatutako aparkalekua betetzerakoan, ibilgailuek "Omara doan bidegorria eta errepide foralaren espaloia hartzen zituzten, auzotarren artean eragozpenak sortuz". Hori dela eta, eta istripu larri baten suertatzerakoan, berebilek suhiltzaileei edo anbulantziari bidea ostopatzen diete. sor litezkeen arazoak medio. "Egoera hauek ekidin nahi ditugu, bizilagunen eta baita bisitarien segurtasuna hobetuz", Karmele Enbeita alkateak adierazi zuenez.\nlursaila Ingurunea bisitatzen duten bisitaeiak hainbat dira, azken hilabete hauetan bai Santimamiñeko kobara zein Basondoko animalien babeslekua joaten direnak. Eta guztira 75 ibilgailu jasotzeko ahalmenarekin, "geralekuak 1500 metro koadro hartu ditu nekazal lurzorutik". Aparkalekuak Biosfera Erreserbaren legedia betetzen duela azaldu dute. "Urdaibaiko Biosferaren Erreserbaren erabilpen eta kudeaketa zuzentzeko planaren gehienezko neurria" dela esan dute. Eta, bestetik, ibilgailuek lursailean "eragin ditzaketen filtrazioak, isuri aurretik jasotzearren eta baita bertan pilatu litekeen ura jasotzeko ere, dekantazio eta erregistro kutxa bat eraiki dira".\nAparkalekua egiteko lanak hasi aurretik, eta Lezika inguruan erabilitako lurzoruaren egoeraren ezaugarriak zehaztearren, esplorazio jarduketa bat zertu zen. "Urte batzuk barru, bertan emango den erabilerak, kutsaketarik sortu duen ikusteko", Kortezubiko udaletik gaineratu dutenez. - I. F.


Futbolari eskertuta doa | Kirola | Berria\nVanesa Gimbertek hunkituta eta malkoei eutsi ezinda esan dio agur futbolari. Etxekoak, taldekideak eta zaleak izan ditu gogoan\nVanesa Gimbert, atzo, hunkituta, Lezaman eman zuen agur prentsaurrekoan. MARISOL RAMIREZ / FOKU Tamaina handiagoan ikusi\n«23 urteren ostean iritsi da ordua. Duela urte batzuetatik ari nintzen erabaki hau atzeratzen. Ez nuen nahi egun hau iristea, ez baitut bizitza futbolik gabe ulertzen. Luzea izan da bidea, baina motza egin zait. Dena den, uzteko momentua da. Pozik noa, pribilegiatu bat naiz bizi izan dudanagatik, eta asko disfrutatu dut. Txikitan, auzoan, mutilekin futbolean jokatzen nuenean, neskato bat futbolari izatea pentsaezina zen. Orain, posible da, eta gainera, emakumezko futbolariak erreferente gara haur askorentzat».\n42 urteko erdiko atzelariak duela aste batzuk iragarri zuen denboraldia amaituta erretiroa hartuko zuela, Athleticen bederatzi denboraldi egin eta gero. Baina noiz hartu zuen horretarako erabakia? «Egia esan, ez dago momentu jakin bat. Sasoi hasieran arazoak izan nituen orpazurdetan, eta kostatu egin zitzaidan erritmoa hartzea. Denboraldia aurrera joan ahala ikusi nuen momentua zela». Atzo, taldekideak eta Athleticeko presidente Aitor Elizegi parean zituela ezin izan zien malkoei eutsi. Hasieratik izan zen hunkigarria haren agurra. Jokalariak elastiko berezia zeraman soinean: bertan futbol zelai bat ageri zen, jokatu duen kluben izenak eta eskerrik asko hitza.\nHain zuzen, jokatutako klub guztiak izan zituen gogoan: «Taldekide, zuzendaritzako kide, entrenatzaile, langile... Denek lagundu didate bidean». Iñigo Juaristi Athleticeko entrenatzaile ohiari eskerrak eman zizkion. Hark fitxatu zuen talde zuri-gorrirako. «Urtero deitzen ninduen hona etortzeko eskatuz, eta hari esker bizi izan dut hau dena». Baina batez ere Athletici eman zizkion eskerrak. «Berezia, bakarra eta diferentea izateagatik, eta aukera izan dudalako klub hau sentitzeko, bizitzeko eta defendatzeko».\nEtxekoentzat ere izan zituen hitzak. «Beti errespetatu dituzte nire erabakiak, nahiz eta batzuek haiengandik gehiago aldentzea zekarten». Ez zuen ahaztu bere psikologoa ere. «Azken txanpa honetan ere ondoan izan zaitut».\n«Harro» agertu zen urte hauetan izan dituen taldekideez. «Eskerrik asko bizi izan dugunarengatik, zuen errespetu eta maitasunagatik, eta garai zailetan eman didazuen babesarengatik. Zorte handia izan dut».\nZaleak ere ez zituen ahaztu. «Jokatu dugun zelai guztietan topatu dugu baten bat. San Mamesen jokatu dugun aldiro hunkitu egin naute, eta ez dut sekula ahaztuko, azken liga irabazi ostean Bilboko kaleetan egin genuen ospakizuna». Hura izan da Athleticen bizi izan duen unerik onena. «Liga lortzetik harago, asko disfrutatu nuen, bai partidetan, bai entrenamenduetan». Arantzaren bat aipatzekotan, hauxe: «Zalantzarik gabe Kopa, oso gustuko dudan txapelketa baita».\nOrain atseden hartu nahi du: «Athleticen Fundazioan lan egiteko aukeraz hitz egin nuen klubarekin, eta entrenatzaile titulua ere atera nahi dut. Baina orain udaz disfrutatu nahi dut, erretiroaren ideia barneratu, eta atseden hartu. Etxekoekin egoteko eta disfrutatzeko gogoa dut».


Viernes, 26 de Octubre de 2012 10:40\tAratz Losada\nBihar, urriak 27 larunbata (18:00), hasiko da EBA mailako denboraldi berria. Natra Oñati Aloña Mendi taldeak, etxean hasiko du denboraldia Easo Pastas Arruabarrena taldearen aurka. Debuteko partida honetarako, deialdi berezia egin nahi da zuzendaritzatik partidua hasi baino 10 bat minutu lehenago Zubikoara gerturatzeko.\nIzan ere ligako debuta izaki, talde gorritxoak harmailetan dauden gazteentzat sari berezi batzuk banatuko ditu partiduaren atarian. Jokalarien aurkezpenak bukatu ahalaz bat, taldeko jokalari bakoitzak opari berezi bat izango du harmailetara bota eta zaletuen artean oparitzeko. Ekintza hau arratsaldeko 17:54 an burutuko da, hori dela eta, aurrez azaldu bezela partidura denboraz joatea eskatzen da opari hauetakoren bat lortu nahi izatekotan. Bestelakoan iaz bezela partiduan zehar dauden hutsarte eta atsedenaldietan ere, joku eta lehiaketa ezberdinak egingo dira.\nBide batez, klubetik jakinarazi dutenez aurtengo denboraldian jokalarien aurkezpena askoz ikusgarriagoa izango da, ohiko megafonía zerbitzuei aurten ikus-entzunezko bideo bat ere gehituko zaio eta. Bideo hau markagailu azpiko paretan proiektatuko da (8x5m.-tako pantaila erraldoi batean).\nArgazkiak facebookeko horman egonda zaletuek argazki gustokoenei beraien botua eman beharko diote (me gusta/ atsegin dut). Horrela, hile bukaeran boto gehien duen argazkiak, Sustrai Fruta Dendak oparitutako saski eder bat jasoko du opari gisa.\nBaina lehiaketa hau ez da hemen amaitzen. Hileko irabazleen guztien artean, Gasteizen ospatuko den Errege Koparako bi bono bikotz zozketatuko baitira otsailean. Sarituek errege kopako partidu guztiak (final laurdenetatik, finalera) doan ikusi ahal izango dituzte Sustrai Fruta Dendari esker.\nUtzi lotsak alde batera eta animatu zaitezte lehiaketara. Eraman zuen kamera, mugikor edo dena delako aparatuak eta parte hartu beldur gabe lehiaketa berritzaile honetan saria itzela da eta!!\nÚltima actualización el Miércoles, 31 de Octubre de 2012 17:48\nJueves, 25 de Octubre de 2012 14:53\tAratz Losada\nPasaden larunbatean, Natra Oñati Aloña Mendiko EBA mailako taldearentzat diseinatutako arropa berria aurkeztu zuen Saskibaloi sailak. Sailaren aurkezpen ekitaldia aprobetxatu zen 2012/2013 denboraldian erabiliko diren arropa berriak zaleei erakusteko.\nKromia enpresa kataluniarrak Aloña Mendirentzat espreski diseinatutako bilduma berriak, mugikortasuna erraztu eta erosotasun gehiago eskainiko die jokalariei. Horretarako etxe kataluniarrak, merkatuan dauden ehun tekniko eta berrienak erabili ditu bai kamisetak eta baita frakak ekoizterako orduan.\nKamiseten diseinua iazkoekin alderatuz ezberdina da, izan ere, aurten kolore gorriari presentzi gehiago eman nahi izan zaio, klubaren nortasuna eta kolore korporatiboa den ikurra sendotu nahian. Iazko arropetan, kolore gorria nagusi izan bazen ere, bai fraketan eta baita kamisetan, kolore urdin argiak presentzia handia zeukan eta aurten, kolore urdin hori ilundu eta bigarren maila batera pasako da. Aldaketarik nabarmenena bizkarraldean ikusiko dugu. Aurten jokalari bakoitzak bere izena eramango baitu elastikoan. Bigarren ekipazioa guztiz txuria izango da eta aldeetan detaile gorri eta urdinak izango ditu.\nBestelakoan, jantziek iazko itxura berdina mantentzen dute. Klubaren armarriak bihotz aldean jarraitzen du. Sabel aldean berriz, babesle nagusia den Natra Oñati enpresaren logoa mantentzen da eta bizkarrean, zenbakiaren azpian, klubaren izenak bere tokia hartzen du aurten ere. Frakei dagokionez, izter bakoitzean Arkuke Taberna eta Sustrai fruta dendaren logoak eta jokalarien zenbakia ere ikusi daiteke. Azkenik, Oñatiko web orriak (www.oinati.eu), aurten gehiago nabarmenuko du, ezkerreko izterrean egotetik ipurdi aldera pasatu baita denboraldi berri honetarako. Azken aldaketa honen bitartez, garrantzia handiagoa eman nahi zan zaio, herriaren promozio turistikoa egiten duen elementu honi.\nAldaketekin bukatzeko, aipatu iazko urtearekin alderatuta, aurten beste jantzi berri bat izango dutela jokalariek. Berotze lanak egiteko manga motzeko kamiseta urdin erakargarri bat estreinatuko baita aurtengoan.\nAurredenboraldi guztian iazko kamisetak erabili dira eta arropa berri hauek larunbatean estreinatuko dira Easo Pastas Arruabarrena taldearen aurka jokatuko den EBA mailako lehen jardunaldian.\nÚltima actualización el Miércoles, 31 de Octubre de 2012 17:49\nLunes, 22 de Octubre de 2012 21:27\tAratz Losada\nNatra Oñati Aloña Mendi taldeak aurtengo denboraldian izango dituen hiru aurpegi berriak, Oñati Irratian (FM 107.4) izan dira gaur arratsaldean. Larunbatean hasiko den EBA mailako denboraldi berria aitzakitzat hartuz, Aratz Losadak zuzenduriko kirol tarte nagusiko Saskibaloi tertulian entzun ahal izan ditugu.\nLarunbat honetan bertan hasiko da EBA mailako denboraldi berria, hori dela eta, egun hau aprobetxatu nahi izan dute Oñati Irratikoek Saskibaloi tertuliaren estreinaldia egiteko. Bertan, azken urteetan entzun dugun bezela, saskibaloia gai nagusitzat hartuz hilean behin, kirol honi lotutako tertulia interesgarriak osatuko dituzte Aratz Losadak zuzendu eta Ander Aranburu saskibaloi adituaren laguntzarekin. Estreineko saio honetako protagonistak, Natra Oñati taldeko Xabier Odriozola, Xabier Osa eta Josean Cavada jokalariak izan dira.. Ordu erdi luze batez, beraien ibilbidearen gaineko datuak, Oñatira etorri izanaren arrazoiak, taldean somatu duten giroaz…eta beste hainbat kontu interesgarriz, mintzatu dira hiru jokalariak.\nSaio bukaeran denboraldiko helburuen gainean galdetu zaienean, ambizio handia dutela erakutsi dute hiruek ere. Xabier Osa izan da hiruretan lehena galdera honi erantzuten: “Asteko lana ondo egiten badugu, eta defentsan gogorrak eta lehiakorrak baldin bagara aurtengo denboraldian igoerako fasean sartzeko moduko taldea daukagu”. Josean Cavada Donostiarrak ere garbi utzi du bere helburua; “plantilla oso ona daukagu, gauza politak egin ditzakegu aurten. Baina gu bezalaxe, beste talde asko ere oso ondo indartu da beraz, lana gogor egin beharko dugu urte polit bat egin ahal izateko”. Xabier Odriozola Azkoitiarra ordea, apalagoa izan da bere adierazpenetan; “nire lehen esperientzia da maila honetan eta helburu bakarra lana gogor eginez gozatzea da, emaitzak lan onaren ondorioz iritsiko dira”.\nArratsaldean irratsaioa entzuterik izan ez duenarentzat gogoratu Oñati Irratiak gaueko hamarretatik aurrera errepikatzen duela bere egun osoko emisioa. Saskibaloi tertulia konkretuki gaueko 23:30 aurrera entzun ahal izango da.\nMartes, 16 de Octubre de 2012 09:14\tAratz Losada\nAzken orduan plazaren erabilgarritasunean sortutako arazo bat tarteko, egun bat atzeratuko da Aloña Mendiko saskibaloi sailaren aurkezpen ekitaldia. Ostiraletik, larunbatera 19:45 pasako da aurkezpena eta plazan izatetik, Zubikoa kiroldegiko kantxa nagusira eraman behar izan dute antolatzaileek.\nLarunbat arratsaldeko 18:00, EBA mailako taldeak aurkezpeneko partidua jokatuko du Ardoi (EBA) talde nafarraren aurka eta partidu hori bukatu bezain pronto hasiko da sail gutiaren aurkezpen entsutetsua. 2012/2013 denboraldian izango dituen talde, jokalari eta tekniko guztiak aurkeztuko dira sorpresaz beteriko ekitaldian. Musika, argiak eta ikus-entzunezko ezberdinak eskainiko dira kantxaren erdian jarriko den pantaila erraldoi batean.\nTalde bakoitzak argazki ofiziala aterako du eta talde guztiak kantxan daudelarik arratsaldeko momentu bereziena iritsiko da. EBA mailako taldearen erropa berriak erakutsiko dira eta bereziki mimo handiz lantzen ibili diren bazkide kanpainako promozio spot-a eta kartel ikusgarria ere erakutsiko dira. 30 minutuko saio motz bat izango da eta ikusle guztiek doan sartu ahal izango dute bai partidura eta baita ondorengo ekitaldira.\nBukatzeko, aipatu goizean zehar TXANDA EGUNA dela eta plazan jarriko den karpan eta arratsaldean harmailetarako sarreran ere bazkide egiteko aukera eskainiko dela. Gaineratu, larunbatean bazkide egiten direnek babesle nagusiak emandako opari bat ere jasoko dutela trukean.\nLiga hasi aurreko azken lagunartekoa izango da. Datorren asteburuan, hilaren 27an estreinatuko baita EBA mailako denboraldia Zubikoan Natra Oñati Aloña Mendi - Easo Pastas Arruabarrena partiduarekin.\nÚltima actualización el Miércoles, 24 de Octubre de 2012 19:25\nURRIAK 19 SAIL GUZTIAREN AURKEZPEN EKITALDIA EGINGO DA\nViernes, 12 de Octubre de 2012 09:16\tAratz Losada\nAloña Mendiko saskibaloi sailak, 2012/2013 denboraldian izango dituen talde, jokalari eta tekniko guztiak aurkeztuko ditu urriaren 19an Foruen Enparantzan. Sorpresaz beteriko ekitaldian, musika, Sustraitxo, saskiak, ikus-entzunezkoak, luntx-a...egoteaz gain, denboraldi berrirako gertatu duten promozio spot-a eta kartel erraldoia ere erakutsiko dira. 30 minutuko saioa bukatu ahalaz bat, bazkide egiteko aukera ere eskainiko da. Galdu egin behar al duzu?\nÚltima actualización el Sábado, 20 de Octubre de 2012 11:49\nBAZKIDE BERRIEN KANPAINA ABIAN DA NATRA OÑATI ALOÑA MENDI TALDEAK\nABIAN DA NATRA OÑATI ALOÑA MENDI TALDEAREN AURREDENBORALDIA\nSASKIBALOIA - ASTEBURUKO EMAITZAK\nEBA MAILAKO TALDEA 3. GARAIPENAREN BILA


Malleville-sur-le-Bec - Wikipedia, entziklopedia askea.\n49°14′10″N 0°44′46″E / 49.2361°N 0.7461°E / 49.2361; 0.746149°14′10″N 0°44′46″E / 49.2361°N 0.7461°E / 49.2361; 0.7461\nLe Bec-Hellouin, Bonneville-Aptot, Bosrobert eta Pont-Authou\n133 (%50.2) 128 (%48.3)\nMalleville-sur-le-Bec Frantziako udalerria da, Eure departamenduan dagoena, Normandia Garaia eskualdean. 2013an 252 biztanle zituen.\n2007an Malleville-sur-le-Bec udalerrian erroldatutako biztanleak 186 ziren. Familiak 72 ziren, horien artean 10 pertsona bakarrekoak ziren (3 bakarrik bizi ziren gizonak eta 7 bakarrik bizi ziren emakumeak), 34 seme-alabarik gabeko familiak ziren, 21 seme-alabak dituzten bikoteak ziren eta 7 seme-alabak dituzten guraso-bakarreko familiak ziren.\n2007an 94 etxebizitza zeuden, 70 familiaren etxebizitza nagusia ziren, 18 bigarren erresidentzia ziren eta 6 hutsik zeuden. Etxebizitza guzti hauek 93etxeak ziren. 70 etxebizitza nagusietatik 55 bere jabearen bizilekua ziren, 15 alokairuan okupaturik zeuden eta 1 doan lagata zegoen; 4 etxek bi gela zituzten, 10 etxek hiru zituzten, 21 etxek lau zituzten eta 35 etxek bost zituzten. 66 etxek euren parking plaza propioa zuten azpian. 24 etxetan ibilgailu bat zegoen eta 44 etxetan bat baino gehiago zituzten.\nMalleville-sur-le-Bec udalerriko biztanleria-piramidea 2009an .\n2007an lan egiteko adina zuten pertsonak 129 ziren, horien artean 89 aktiboak ziren eta 40 inaktiboak ziren. 89 pertsona aktiboetatik 86 lanean zeuden (48 gizon eta 38 emakume) eta 4 langabezian zeuden (1 gizon eta 3 emakume). 40 pertsona inaktiboetatik 19 erretiraturik zeuden, 6 ikasten zeuden eta 15 "bestelako inaktibo" gisa sailkaturik zeuden.\n2009an Malleville-sur-le-Bec udalerrian 80 unitate fiskal zeuden, 215 pertsonek osaturik. Pertsona bakoitzeko diru-sarrera fiskalaren mediana urteko 18.611 euro zen. \n2007an zeuden 10 komertzioetatik, 2 erauzte enpresak ziren, 1 bestelako produktu industrialen fabrikazioko enpresa zen, 5 eraikuntza enpresak ziren, 1 informazio eta komunikazio enpresa zen eta 1 zerbitzu enpresa zen.\n2000. urtean Malleville-sur-le-Bec udalerrian 6 nekazaritza-ustiategi zeuden.\nBNF: 15253615n (data)\nOrriaren azken aldaketa: 19 abendua 2021, 06:44.


Aurten, Asteak Miguel Ángel Martín (León, 1960)\nmarrazkigile, gidoilari, ilustratzaile eta kartelgileari erakusketa eskainiko\nLehen komikiak Zona 84 edo El Víbora bezalako aldizkarietan argitaratu zituen, eta ordudanik, bere lana Totem, Makoki, El País, Rolling Stone, RockdeLux, Diario 16 eta\nabar luze bateko goiburuetan agertu izan da. Zinema eta antzerkira ere salto\negin izan dute bere lanek eta merchandising ugari sortu du.\nSari ugari jaso ditu; horien\nartean, Europako Marrazkigile Onenari Yellow Kid saria (1999) edo Napoliko\nComicon-ek emandako Attilio Micheluzzi Sari Nagusia (2003) aurki ditzakegu.\nEgile gutxik lortu dute hain\ngrafiko-estilo ezaguna, irakurketa hain gardena eta gaien mundu hain polemikoa\neta berezia. Musika elektronikoaren agerraldi erradikal eta lurpekoenaren\neragina duela aitortzen du eta bere lanak teknologia, zientzia eta pornografia\ngisako joerak adierazten ditu.\nBere bibliografia luzean,\nhonako lan hauek nabarmentzen dira: Psychopatia\nSexualis, Anal Core, Brian the Brain, The Space Between, Rubber\nFlesh, Snuff 2000, Kyrie, nuevo europeo edo Playlove, argitaratu berri duen eleberri\nAstelehenetik ostiralera 10:00 - 14:00 eta 16:30 - 20:00Larunbatetan 10:00 - 14:00 eta 16:30 - 20:00Azaroaren 2an (igandea) 10:00 - 14:00\nAstelehenetik ostegunera 10:00 - 18:00Ostiraletan 10:00 - 15:00\nIruñean jaio nintzen 1971an. Nire bizitza beti izan da\nArtea. Pintura, argazkilaritza, zaharberritzea, zinema, ordenagailuak, baina,\nbatez ere, marrazketa. Horiek eraman ninduten zuzenean Arte Ederrak ikastera.\nEz nuen zalantzarik izan. Lizentziatura lortu ostean, munduan barna ibili\nnintzen, hiri eder honetara iritsi nintzen arte, Donostiara alegia.\nNire borroka pertsonala da: marrazketaren papera\naldarrikatzea, gaurko plastikan bere garrantzia indartzea, merezi duen bezala\naintzat har dadin. Ez artista ororen oinarri gisa, artelan gisa baizik.\nMargolan bat erradiografia bat da. Barru-barrukoa den\nzerbait. Horren aurka egiten baduzu ere, beti amaituko duzu zure burua\nirudikatzen, zure nortasuna eta zure ikuspuntua, azken finean, bizitza\n"Ezinezko" espazioak sortzen ditut, "ezinezko" jendea,\numorea, ironia eta xamurtasuna gehituz. Nire izakiak desitxuratuak, bitxiak\ndira, nire ustez interesgarriagoa izaten baita beren istorioa, beren begi eta\nforma "ez perfektuek" helarazten dutena, beren muina, arima islatzeko, horiek\ndenak nonbait existitzen direlako. Nire osaketak barru-barruko espazioetara\neramango zaituzte, irudimenari esker existituko diren espazioetara, duela\ndenbora asko txikitu genuen NI horretara. Nire hiriak bizirik daude.\nTeknika jakin bat erabiltzen dut, aditzera emateko nire\nmodua (arkatza, tinta, batzuetan baita koloreekin ere, collagea, etab.).\nNik istorioak kontatzen ditut. Margolan batek istorioa\nislatzen badu margolana izateari utzi gabe, inongo laguntzarik behar ez duela adierazi nahi du. Artelan bat bere\nMarraztea gustuko dut oso. Erabateko plazera da.\nMenpekotasun bat. Orduan askatasuna bete-betea da.\nHan, mundu hartan, norberak nahi duena egin dezake, nahi\nduena izan liteke. NI beraren sistema sinbolikoa da.\nMargolanak bihotza eta bizitza poz diezaguke, itxaropena\neman eta zerbait berezia bizi dezakegula sinestarazi, poztasunean igeri egin\neta atsegin handiz negar eta barre egin dezakegu.\nGuztiok ezagutzen ditugun mugetatik haratago badago\naukera asko, eta ez daude uste bezain urrun.\nSuper-heroiak? Gure lurretan? Tira! Izan zitekeen, baina\nez dugu uste existitzen direnik eta hala balitz ere, zaila litzateke aurkitzea.\nHain zaila izango ez litzatekeena horiek marrazten dituzten pertsonak aurkitzea\nda, nola bere alde errealistan, hala parodia egiteko marrazten dituztenak.\nLehen marrazkilari-motan Angel Unzueta dugu. 1993tik ari da super-heroiak hainbat\nargitaletxerentzat marrazten, generoko bi garrantzitsuenak, Marvel eta DC,\nUmorez marrazten dituena, berriz, Sanvi (Álex Sanvicente) da. Trama\nedo Mister K bezalako aldizkarientzat\ntirak eta istorio motzak sortzen ditu, super-heroien unibertsoko pertsonaia\nserioenei ere umorez beteriko zertzeladak eskainiz.\nHala ere, esan behar da, super-heroien marrazki-lanetan\naritzen badira ere, hori bi marrazkigile handi hauen lanaren zati bat besterik\nez dela. Horrela, Unzueta publizitate-estudio batean lanean aritzeaz gain,\nmerkatu europarrarentzat album-proiektu bat egiten aurki dezakegu eta Álex,\nberriz, Europa mailan garrantzitsuak diren zenbait komiki-aldizkarirekin,\nadibidez Spirou, kolaboratzen edo Xabiroi aldizkarian sail bat lantzen.\nAngel Unzueta, 1969an jaio zen Ordizian eta 1993an hasi\nzuen bere jarduera super-heroien generoko komiki-marrazkilari gisa.\nForum argitaletxearentzat ilustrazio eta pin-up asko egin ondoren, argitaletxe\nberean eta Laberinto etxean, Cels Piñol gidoilariarekin batera, Neck y Cold saila sortzeko aukera iritsi\nHandik aurrera, argitaletxe handietara saltoa egin zuen,\nhala nola, 2000 AD eta DC Comics, Marvel Comics eta Wildstorm\nX-Force, Wonder Woman, Kid Flash, Young Justice, Legion of Super Heroes, Green\nLantern Corps, Countdown… bere\narkatzekin marraztu dituen izenetako batzuk dira.\nGaur egun, urte batzuk geldi egon ondoren,\nkomiki-marrazkilari lanari ekin dio berriz, diseinu eta marketingean dituen\nAlex San Vicentek\n(Portugalete, 1970) eskuarki Sanvi gisa sinatzen du eta Arte Ederrak ikasi\nilustrazioan lan egin du, bai eta animaziorako ekoizpen aurreko lanetan,\nfilmetan eta telesailetan ere.\nKomikien alorrean, bere lanak aldizkari askotan ikusi\nahal izan dira; horien artean, azpimarratu behar dira Trama (istoriotxoen zaleen munduari buruzko Studio Titanic saila sortu zuen bertan), Mister K (umorezko haur-aldizkarian Bernardo Vergararekin batera Multiman sailean eta hainbat gag-etan\nparte hartu du), Buenafuente, L’Inedit, Spirou, El Balanzín eta Xabiroi.\ngisa egin duen lanarekin batera, hainbat argitaletxe eta\npublizitate-estudiorentzat lan egiten du freelance\nAstelehenetik igandera 16:30 - 22:30Larunbatetan 10:00 - 14:00 eta 16:30 - 20:00Azaroaren 2an (igandea) 10:00 - 14:00\nEdozein kultur fenomenotan bezala, emakumeak komikien munduan\negon dira horiek sortu zirenetik, baina ikuspegiak, gaiek, pertsonaiek eta trazuak are periferikoago bihurtu ditu eta ekarpen hau ikustezin egin.


Benvido Nortzuk gara\nEtxebizitza-aseguruak Etxe-aseguruak konparatu, estaldurarik onenekin preziorik onenetan, eta aurreztu.\nOsasun-asegurua Sanitas-ek estaldura hoberenak eskaintzen dizkizu, uste duzun baino askoz ere gutxigoren truke.\nKalkulatu Bizitza-asegurua Gehien maite dituzunak babestu, eta % 40eraino aurreztu.\nKalkulatu Auto-aseguruak Aurrezpen handia eta estaldurarik hoberenak zure auto-asegururako.\nKalkulatu Nola kontratatu Nola kontratatu geure aseguruak?\nOso erraza da. Zure eskura bi bide jartzen ditugu, aseguru mota guztiei, hauek kontratatzeko baldintzei eta zure beharrei egokitutako aseguruaren ezaugarriei buruz informazioa jasotzeko.\n902 100 453, telefonoan, astelehenetik ostiralera, 9etatik 19k arte.\nbidez, ondoko web orriaren bidez, eskainitako aseguruen oinarrizko estaldurak kontsulta ditzakezu. Zure kasu zehatzean aseguruaren zenbatekoa berehala kalkula dezakezu eta, nahi izanez gero, poliza kontratatu, emandako jarraibideak jarraituta.\nEstaldurei edo aseguru hauekin zerikusia duten beste edozein alderdiri buruz informazioren bat behar izanez gero, dei ezazu 902 100 453 telefonora, astelehenetik ostiralera, 9etatik 19k arte.\nHalaber, jakinarazten dizugu uztailaren 17ko 26/2006 Legearen 42 artikuluan eta bat datozenetan ezarritakoaren arabera, Aon Gil y Carvajal, S.A.U. Correduría de Seguros delakoak, Aseguru Bitartekotza zerbitzuak objektiboki eta independenteki ematen dituela; horretarako zure interesak zainduko ditu eta zure beharrei hoberen egokitzen zaizkien estaldurak bilatuko ditu beti, zuk jakinarazitako beharren arabera.\nAon Gil y Carvajal, S.A. Correduría de Seguros delakoaren kanpo-laguntzaile gisa aritzen da Eroski. Aon Gil y Carvajal, S.A. Correduría de Seguros Madrilgo Merkataritzako Erregistroan erregistratuta dago, M-19857 Orria, 15321 Liburukia, 133 Folioa, I.F.Z. A-28109247, Aseguru-Artekaritza Gizarteen Erregistro Berezian erregistratuta, J-107 kodearekin. Finantza gaitasuna eta Erantzukizun Zibileko Asegurua, uztailaren 17ko 26/2006 Legean ezarritakoaren arabera.\nBezeroarentzako arreta-telefonoa 902 100 453


Katalunian elikagai-alergia duten pertsonei laguntzeko elkarte bat sortu da | Consumer\nKatalunian elikagai-alergia duten pertsonei laguntzeko elkarte bat sortu da\nElikagaiekiko alergiaren bat duten pertsonen kopurua gero eta handiagoa da. Pertsona horiek aholkularitza jasotzeko duten beharra Immunitas Vera elkarteak estaltzen du. Elkarte hori Tortosan (Tarragona) sortu zen kaltetuei laguntzeko.\nSortu berri den elkarteak helburu nagusi bat ezarri du: gobernu zentralari eta katalanari helaraztea beharrezkoa dela elikagai-industriak ontziratutako elikagaiek dituzten gehigarri guztiak etiketatzera eta identifikatzera behartzea. Izan ere, gehigarri horiek gehien indartu behar dira, erreakzioak eragin ditzaketen substantziak baztertu ahal izateko dietatik.\nElkarteak, gainera, alergien erregistro bat sortzeko eskatu du. Gaur egun, Espainian 800.000 pertsonak dute alergia, eta horietako gehienak bi urtetik beherako haurrak dira, %6 eta %7 bitartekoak. Arrautzak, esnea, arraina edo fruitu lehorrak dira alergiak sortzen dituzten elikagai nagusiak.\nErreakzioen agerpena haurtzaroan gertatzen da, eta sintomak digestio-arazoak edo larruazaleko hanturak izatetik nutrizio-gabeziak eta bihotz- eta arnas-kolapsoak izatera igaro daitezke. Gaur egun, “tratamendu eraginkor bakarra substantzia ukiezinak baztertzea da”, dio Jaume Miquel pediatrak, elkartearekin lankidetzan aritu denak, dio El Mundo egunkariak.\nelikadura-alergiak población infantil-eu


Nagore Alkorta izango da Azpeitiko EH Bilduren alkategaia datozen udal hauteskundeetan - Urola Kostako Hitza : Urola Kostako Hitza\nNagore Alkorta izango da Azpeitiko EH Bilduren alkategaia datozen udal hauteskundeetan\nAzpeitiarra Zuzenbidean lizentziatua da, eta Azpeitiko Udaleko administrazio orokorreko teknikaria eta giza baliabideen arduraduna da gaur egun. EH Bilduk azaldu duenez, Alkortak "eskarmentua" du udal kudeaketan, eta EH Bilduren "aniztasuna" islatzen duen pertsona da. Zerrendaburuak adierazi du Azpeitia bezalako "herri integratzaile eta ireki" baten aldekoa dela, eta EH Bilduk urteotan egindakoaren bidean jarraitzeko asmoa agertu du. Proiektu berriei ekiteko "gogoz" aurkeztuko da hauteskundeetara.\nNagore Alkorta bere hautagaitzaren aurkezpenean, gaur egungo Udal Gobernuko kideek eta hainbat herritarrek lagunduta. (Julene Frantzesena)\nEH Bilduk azaldu duenez, azpeitiarrak “eskarmentua” du udal kudeaketan, eta EH Bilduren “aniztasuna” islatzen duen pertsona da. “Herritar guztiei begira lan egiteko profila duela uste dugu. Gaitasun profesional eta pertsonal handia du, taldean lan egiten badaki eta gaur egungo zinegotzi taldearen norabidearekin zein helburuekin bat egiten du”, azaldu du koalizioak. EH Bilduren ustez, Alkorta hautagai “ezinhobea” da datozen hauteskundeen erronkari heltzeko. “Proiektua badugu, erronkak baditugu, eta taldea osatzeko zerrendaburu paregabea izateaz gain, gaitasun kolektibo handia dugu”.\n“Ilusioz” betetako momentua\nNagore Alkorta EH Bilduren alkategaiak Azoka Plazara bertaratutakoei, Udal Gobernuko kideei, bere hautagaitza babestu dute abalistei, oinarriei nahiz gaur egungo alkate Eneko Etxeberriari eskerrak emanez hasi du hitzartzea. Hark azaldu duenez, hainbat sentimendu “nahasi” zitzaizkion alkategai izateko proposamena jaso zuenean, ez baitzuen halako proposamenik jasotzerik espero. “Orduz geroztik, hainbat buelta eman diot buruari, neure bizitza pertsonalean erabaki honek izan ditzakeen eraginak neurtu nahian”. Hala eta guztiz, Alkortak adierazi du “ilusioz” bizitzen ari den momentua dela oraingoa, alboan duen lantaldeak “asko babestu” duelako eta “asko lagundu” diolako. “Ilusioz bai, eta noski errespetuz eta erantzukizunez”, azaldu du.\nAzpeitiko EH Bilduren zerrendaburuak azaldu du hainbat udaletako kudeaketan egin duela lan, baina ez zuela pentsatzen gauzak aldatzeko aukera izango zuenik. Horri lotuta, azpimarratu du Azpeitiak “aldaketa asko” izan dituela azken urteetan eta gauzak “ondo” egin direla: “Herri ireki, parte-hartzailea eta bizia da Azpeitia”. Alkortak uste du udala eta herritarrak elkarren arteko zubiak eraikitzen aritu direla, eta erakundeak elkarbizitzaren bidean urrats garrantzitsuak eman dituela gogorarazi du. Zerrendaburuak adierazi du Azpeitia bezalako “herri integratzaile eta ireki” baten aldekoa dela, eta horretan sinesten duela: “Eremu horretan ekarpen bat egin dezakedala uste dudalako erabaki du Azpeitiko alkateratzarako hautagaitza onartzea. Herritar guztiengandik gertu dagoen eta politikan murgilduko den beste herritar bat izango naiz; bizikidetzan sinesten duena, inor baztertu gabe”.\nAlkortak EH Bilduk urteotan egindakoaren bidean jarraitzeko asmoa agertu du. Haren arabera, egungo Udal Gobernuaren lekukoa hartu eta ibilbide eta proiektu berriei ekiteko gogoz aurkeztuko da udal hauteskundeetara. Dena den, herriko gizarte beharrei ahalik eta erantzun zabalena ematen saiatuko direla ere gaineratu du. Gaurko aurkezpenean azaldu duenez, maiatzera bitartean “lan asko” dute egiteko, eta gogorarazi du programa eratzeko “beharrezkoa” izango dela norbanakoen nahiz eragileen parte hartzea. “Proiektu honetan sinesten duen eta lan egitea nahi duen oro gonbidatuta dago parte hartzera”.


Oarsoaldeako garapen agentziaren bidez kudeatuko diren bi diru-laguntza hauek, enpresen ideia berriak bultzatzeko eta enpresa jarduera berriak martxan jartzeko balioko dute.\n30 urte baino gutxiagoko pertsonak eta emakumeak puntuaketa hobea jasoko dute balorazio irizpideetan.\nBostgarren urtea da LANBIDEk, Euskal Enplegu Zerbitzuak, pertsona ekintzaileei bideratutako diru-laguntzen deialdia abian jartzen duena.\nHazkuntza ekonomikoa, garapena eta ongizatea bultzatzeko, ezinbestekoak dira ekintzaileak. Horretarako, pertsona ekintzaileei beraien prozesuan laguntzea beharrezkoa da.\nHelburu hau lortzeko asmoz, laguntza hauen deialdia matxan jarri da. Azken hauek, ideiak sorkuntza fasean daudela baliozkotu edo birmoldatzeko, eta definituta dauden eta bideragarriak diren ideiak martxan jartzeko erabiliko dira. Bi kasuetan, laguntza, OARSOALDEA Garapen Agentziak emandako aholkularitzak eta LANBIDEk, Europako Gizarte Funtsarekin batera, eskainitako diru-laguntzak osatuko dute.\nBostgarren deialdi honetan, jende gazteari, 30 urtetik beherakoei eta emakumeei arreta berezia eskaini zaie, diru-laguntzaren kopurua talde hauentzat handiago delarik.\nEnpresa ideia garatzeko: 30 urte edo gehiagoko gizonezkoentzat 1.000 euro eta emakumezkoentzat 1.150 euro; eta 30 urte edo gutxiagoko gizonezkoentzat 1.150 euro eta emakumezkoentzat 1.300 euro.\nEnpresa proiektuak martxan jartzeko: 30 urte edo gehiagoko gizonezkoentzat 1.500 euro eta emakumezkoentzat 1.750 euro; eta 30 urte edo gutxiagoko gizonezkoentzat 1.750 euro eta emakumezkoentzat 1.950 euro.\nEskaera aurkeztu nahi duten pertsonak, Habian! Inkubagailuan, Torrekua eraikuntzan, Errenterian, Oarsoaldeak dituen bulegoetan otsailaren 4a aurretik aurkeztu beharko ditu eskaera orria eta eskatutako gainerako dokumentuak. Bulegoa goizeko 9etatik 14etara dago zabalik.\nBaldintzei, eskaerari, prozedimentuei etab-i buruzko informazio gehiago www.oarsoaldea.eus web gunean aurkitu daiteke edo mikroenpresei laguntza eskeintzen dien agentziako departamentuarekin harremanetan jarri 943 494 129 telefono zenbakian edo asalaberria@oarsoaldea.eus ; esusperregi@oarsoaldea.eus emailetan.


Ziztada hilgarrien aurkako lasterketa | Gizartea | Berria\nZiztada hilgarrien aurkako lasterketa\nGaitz larriak hedatzen dituzten eltxoen espezieak behin betiko hiltzeko ideia zabaldu da azken urteotan. Hainbat adituk diote erabateko iraungitzea ez dela beharrezkoa, baina funtsezkoa dela toki jakin zenbaitetan izurriteak amaitzea.\nSingapurren, inguruak fumigatzen, Zika birusa ez zabaltzeko. WALLACE WOON / EFE Tamaina handiagoan ikusi\nJainkoaren baimenarekin ala polizoi gisa, batek daki. Biak ala biak aukera kezkagarriak dira. Kontua da Noeren arkan eltxo bikote bat sartu zela. Eta, harekin batera, plasmodium izeneko bizkarroia. Urak jaitsi eta ontzia Ararat mendira iritsi zenerako, kaltea eginda zegoen. Gainerako bizidunen antzera, eltxoen bikote zoriontsuaren leinua luze eta zabal hedatu zen munduan zehar; leinuarekin batera, ordea, malariaren madarikazioa hedatu zen.\nSinplifikazioa da noski. Irudimen ariketa. Egiari zor, 7.000 eltxo sartu baitziren arkan; 3.500 espezie, orotara. Eta, horietatik, 100 bat espezie ziren plasmodium parasitoa zabaltzeko gai. Baina hori ez zen arazo bakarra izan: dengea, sukar horia eta bestelako gaixotasun larriak zabaltzeko gai baitziren eltxo asko. Ez zen izan behar, inolaz ere, bidaia xamurra. Hegazkinetan ematen duten janariaz kexatu baino lehen, oroitu zer baldintzatan bidaiatu zuten Noe gixajoak eta haren familiak.\nXXI. mendera etorrita, malariaren eta eltxoek hedatutako beste zenbait gaixotasunen aurkako borrokan jarraitzen du gizakiak. Gaitz askoren kontra jotzea zaila bada ere, malariaren kasuan, bidea argi dago: eltxoak akabatzea giltzarri izan daiteke. Horregatik, gero eta gehiago dira intsektu horien kontra irmoago jotzeko beharra azpimarratzen dutenak.\nArazoa bukatzeko, zergatik ez jo, zuzenean, eltxo horien kontra? Nahi gabean, espezie asko iraungi ditu gizakiak. Zilegi al da, kasu honetan, espezie horiek behin betiko nahita iraungitzea? «Tira, ez da hain sinplea», argudiatu du Roger Eritja entomologoak. «Ezinezkoa den kontu bati buruz ari gara, eltxo horiek izurritea baitira, eta arras zaila baita izurrite bat ezeztatzea. Bestalde, ez litzateke beharrezkoa izango. Eltxoek zabaltzen dituzten gaixotasunen oinarrian dago eltxo asko daudela eta gaixo asko daudela. Eltxoen edo gaixoen kopuruak apalduta, aurre egin dakioke gaixotasunari. Beraz, ez da beharrezkoa espezie bat guztiz akabatzea».\nBartzelonako Baix Llobregat eskualdean lan egiten du Eritjak, eltxo arriskutsuak menderatu nahian, eta Mosquito Alert izeneko egitasmoko entomologoa ere bada. Herritarren zientzia proiektu horren bidez, sakelako telefonotik herritarrek ateratako argazkiak jasotzen dituzte, gaixotasunak zabaltzeko gai izan daitezkeen eltxoen inguruko jarraipena egiteko. «Era horretan, milaka kolaboratzaile ditugu, eta jendea zientzia kontuetan ahalduntzeko aukera daukagu».\nEntomologoak azaldu duenez, asteartean bertan izan da gaiari buruzko azken berria, Fuerteventuran (Kanaria uharteak) aurrenekoz Aedes aegypti espezieko eltxoa atzeman dutela eta. Zika, dengea, chikunguya edota sukar horia hedatzeko gai da eltxo hori, betiere gaixotasun horiek endemikoak diren tokietan.\nHurrengo galdera agerikoa da. Klima aldaketa dela eta, tropikoetan bizi diren eltxoek lur berriak eskuratuko al dituzte? Askotan zabaldu den harreman hori ere kolokan jarri du Eritjak. «Ez du halabeharrez hala izan behar. Ameriketako Estatu Batuetako eremu hotzetan baziren sukar horia zabaltzen zuten eltxoak. Eta Europan ere izan ziren, gutxi gorabehera 1700. urtetik XX. mendearen hasierara arte. Urtero milioi erdi hildako inguru izaten ziren. Azken izurritea 1910ean izan zen, Grezian. Eta, nik dakidala, orduan ez zegoen klima aldaketarik». Errealitatearen bitartez kazetariari titularrak zapuztea gustuko duen adituaren esanetan, zientzialariek ez dakite espezie hori zergatik desagertu zen Europatik. Baina, badaezpada, bueltatzen diren ikusteko, gertutik aztertzen dituzte zomorro txiki horien ibilbideak. Baix Llobregaten jatorri biologikoa duen produktu bat erabiltzen dute eltxoen larbak hiltzeko: Bacillus thuringiensis israelensis izeneko bakterioak askatzen dituzte uretan. «Larbentzat baino ez da kaltegarria, eta edateko uretan ere bota daiteke, lasai asko».\nFumigazioak alde batera utzi diren garaiotan, bestelako bideak erabiltzen dira eltxoen aurka jotzeko. Teknikarik zabalduena ar antzuak askatzea da. «Eltxoak hezi, arrak aukeratu eta, ondoren, antzutu egiten dira, normalean erradiazioaren bitartez. Gero, horiek askatu, eta aske bizi diren arrekin lehiatzen dira. Baina, arrak antzuak direnez, emeek ez dute ondorengorik». Teknika hori, besteak beste, Valentzian (Herrialde Katalanak) erabiltzen dute, frutaren euliaren kontra. «Hegazkin txiki baten bitartez egiten dute. Astero 36 milioi ar antzu askatzen dituzte frutari kalte egiten dioten euliak hiltzeko».\nCarlos Chaccour doktoreak gertutik ezagutzen ditu malariaren ondorioak. ISTUN Nafarroako Unibertsitateko Osasun Tropikaleko Institutuan egin zuen doktoretza tesia. Han zegoela, Malaria Mission izeneko egitasmoa martxan jarri zuen. Asmoa zen ivermectina izeneko botika gorputzean txertatzen zuen silikonazko inplante txiki bat garatzea. Botika hori era kontrolatuan odolean askatzen da, eta, eltxoek ziztada egiten dutenean, pozoitu egiten dira. Orain Mozambiken ikertzen ari da, Bartzelonako Osasun Globalaren Institutuarekin. Zehazki, herrialdearen hiriburu Maputotik ordubetera dagoen Manhiça izeneko herritik hitz egin du BERRIArekin, telefonoz.\nInplantearen ideia gizakiengan garatzea alboratu du oraingoz, eta orain animaliengan egiten ari da hori. «Horrek abantaila bikoitza du. Animalia ziztatzen duten eltxoak hiltzen ditugulako, eta animaliak osasuntsu daudelako; ondorioz, haragiaren eta esnearen ekoizpena handitzen da. Gainera, epe luzera errazagoa da animaliei botikak ematea».\nHainbat urtez egoerak hobera egin badu ere, azken urtean gauzak berriro okertzen hasi dira. «2000tik 2015era, malaria %50 gutxitu zen». Baina, duela aste pare bat OME Osasunaren Munduko Erakundeak atera duen azken txostenaren arabera, 2016an 216 milioi kasu izan ziren. Igoera izan da; izan ere, 2015ean 211 izan ziren. Hildakoen kopuruari dagokionez, 400.000 izan dira. Hala ere, finantzaketak bere horretan jarraitu duela nabarmendu du adituak. «Horrek ez du esan nahi finantzaketa falta izango denik zio bakarra, baina argi dago badagoela harreman bat». Eta oroitarazi du gaixotasunari aurre egiteko funtsezkoa dela eltxoak kontrolatzea: «2000-2015 bitartean saihestu ziren kasuen %70 eltxoen kontrolari zor zitzaizkien. Eltxoa kontrolatu gabe, ez goaz inora».\nEboluzioaren katean, arma lasterketa bat da. Honela esplikatzen du Chaccourrek: «Guk intsektuen aurkako armak asmatzen ditugu, baina parasitoak eta eltxoak horietara egokitzen dira». Egokitze horren adibide bat jarri du. «Etxe barruan eta gauez ziztatzen duten eltxoak gehiago kontrolatzea lortu dugu. Ondorioz, zentzu ebolutiboan, goizez edo arratsaldez etxetik kanpo animaliei ziztatzen dieten eltxoak garaile atera dira. Horiek gutxiagotan ziztatzen diete gizakiei; baina, asko ugaritu direnez, gizakiei gutxitan ziztatuta ere, gaixotasuna zabaldu egiten da».\nGaixotasunaren kontra jotzeko zilegi al da eltxoak hiltzea? «Guztiak ez. Eltxoen 100 espezie inguruk zabaltzen dute malaria, eta, horietatik, 30-40 espezie dira benetako arazoa». Adituaren ustez, osasun publikoaren ikuspuntutik, ez da beharrezkoa eltxo guztiak hiltzea, baina ongi ikusten du gaixotasunak zabaltzen dituzten toki jakinetan eltxoak hiltzea. «Zenbait lekutan egina dute jada. Brasilen, malariaren bektorerik handiena den Anopheles darlingi espeziea zabaldu zenean, akabatu egin zuten; eta Nilo ibaiko uharteetan ere egin da halakorik, aparteko kalte ekologikorik eragin gabe».\nGene drive izeneko teknologiaz mintzatu da aditua. Genetikoki eraldatutako eltxoak ekosistemetan sartzeko teknika ezaguna da hori. «Horren inguruko zarata handia egon da, eta presio asko egon dira teknologia horretan inbertitu ez dadin. Baina ez da bide bakarra. Eboluzioaren arma lasterketa horretan eltxo horiek garatzen dituzten erresistentzien aurkako estrategiak garatu behar ditugu, ezinbestean».\nRoger Eritjaren entomologoaren ustez, gainerako transgenikoen inguruan izaten den eztabaidaren antzekoa da hau ere. «Oxfordeko Unibertsitatean sortutako Oxitec izeneko enpresak genetikoki eraldatutako eltxoak saltzen ditu. Baina jende askok horren inguruko zalantzak ditu, genetikoki eraldatutako organismoak era masiboan sartzeko bidea delako hori. Halere, etika horrek beste etika batekin talka egiten du: pertsonak hiltzen ari dira eltxoek zabaldutako gaixotasunak direla eta».\nAdituaren esanetan, OMEk eztabaida horri heldu dio. «Horren haritik irakurri dudan azken informazioen arabera, gero eta gehiago dira eltxo transgenikoak erabiltzearen alde daudenak». Bestalde, bide horren aurkakoek diote patentea duen enpresa pribatu bati erosi behar zaizkiola eltxoak, eta arbuiagarritzat dute hori. «Baina horren ordez erabiliko zenituzkeen intsektizidak ere erosi behar dira, patentatuak daudelako».


Araba Euskaraz 2022 Olarizun ospatuko da - Diario de Noticias de Alava\nAraba Euskaraz 2022 Olarizun ospatuko da\nIkastolen jaia ekainaren 24an izango da eta aurten onurak Argantzun ikastolarentzat izango dira Atzo aurkeztu zen datorren urteko jaia\neunate f. domínguez 20.10.2021 | 00:22\nAtzoko aurkezpenean egindako irudia. Argazkia: Pilar Barco\nASTEIZ – Olarizura itzuliko da Araba Euskaraz. Gasteizko Eraztun Berdean kokatua, hiriaren hegoaldean, 120 hektarea betetzen ditu orotara. "Zuhaitzez eta milatik gora landare espeziez hornituta, egun pasa ederra egiteko aukera ematen du, eta datorren urteko Araba Euskaraz ospatzeko leku paregabea da". Hala aurkeztu zuten atzo ekainaren 24an egingo den Araba Euskaraz jaiaren edizio berria. Bildutako onurak Argantzon Ikastolari zuzenduko zaizkio.\n"Ikastolen Elkartean aspaldian ari gara jai egunaren eredua aztertzen. Covid-19aren eraginak ere zenbait erabaki hartzera behartu gaitu. Laudion, iragan ekainaren 20an, eginiko Araba Euskaraz eredugarria izan da alde askotatik begiratuta. Horiek horrela, eta horiek aintzat hartuta, hasi gara irudikatzen datorren ekainaren 19ko eguna", adierazi zuten antolatzaileek atzo ospatutako aurkezpenean. Hala, beste behin ere, haurrei eta familiei bideratutako jai eguna izango dela bereziki azpimarratu zuten. Hala ere, adin guztietarako kultur ekimen askotarikoak eskainiko dituen jai eguna izango da, jai parte-hartzailea, ludikoa eta euskararen erabilpena bultzatuko duena. 2023-2024 ikasturtean ireki nahi den ikastola berria eraikitzeko erabiliko dira bildutako dirua, baita Argantzungo La Puebla ikastola ezagutarazteko eta Trebiño Araba dela aldarrikatzeko ere, besteak beste. Gaur egun, Argantzon Ikastolak bi eraikin ditu: bata Argantzunen eta bestea Manzanosen. Azken horretan, klaseak ematen ari dira herritarrek utzitako lokaletan, eraikin berria eraiki arte. Zehazki, atzo azaldu zutenez, hauek izango dira datorren urteko helburuak: "Argantzun/Trebiñu: Araban euskararen erabilpena aldarrikatzea, bultzatzea, eta erabilpen eremuak zabaltzea; Argantzun Ikastola ezagutzera ematea. Dugun konpromisoa zabaldu eta bidelagunak lortzea; Argantzun – Sagastieta. Ikastola berria ezagutzera ematea eta ikastola berria egiteko dirua lortzea". Izan ere, eta ildo beretik jarraituz, 2003an sortutako ikastola da Argantzun Ikastola. Ordura arte bertako haur gehienek Gasteizerako bidea hartzen zuten ikasketak egitera; horixe zen euren haurrek euskaraz ikastea nahi zuten gurasoen hautua. "Eskaera egon bazegoen, Trebiñun euskaraz ikastekoa, eta eskaera horri erantzunez, Argantzungo Udala eta Ikastolen Elkartea harremanetan jarri ziren, eta, gurasoen erabakimena eta udalaren eta Eusko Jaurlaritzaren konpromisoak lotuta, ikastola berri bat sortzea erabaki zuen Ikastolen Elkarteak: Argantzun Ikastola". "Gaztela eta Leongo gobernuaren baimen administratiboa lortu genuen. Ez, ordea, finantzaziorik", erantsi zuten. "2001, 2007 eta 2018 urteetan Argantzunen ospatu genituen Araba Euskaraz egunak. 2019an, Manzanos-Sagastietan ireki genuen Lehen Hezkuntzako egoitza. Baimenak eta finantzazioa lortu genituen Eusko Jaurlaritzaren eskutik. Egun 67 ikasle ditugu ikastolan".\n41 urte Datorren urtean 41 urte beteko dira lehen Araba Euskaraz programaren barruan, eta antolatzaileek leku berera itzultzea erabaki dute, logo eta lema berarekin. 1981eko festaren logoa eta lema Nestor Basterretxeak egin zituen: Araba, zazpi talde, bat euskararen alde, izan zen orduko leloa. Arabako zazpi kuadrillei egiten zien erreferentzia. 2022koa, berriz, Zortzigarren alaba da. Gorka Knörr-en Araba abestiaren ildotik, zortziak erreferentzia egiten die Arabako zortzi ikastolei, Arabako zortzi kuadrillei (zazpi ofizialak + Trebiñu), batasunaren erreferentziari (zortziak bat), eta Trebiñuri (bera da zortzigarren alaba).\n"1981. urtean izan zen lehen Araba Euskaraz jaia, Gasteizen, Olarizun. Ikastolen Elkartean ziren ikastola guztien artean antolatu genuen. Ideia hori berreskuratu eta gaur elkartean ditugun zortzi ikastolen artean, elkarlanean antolatu nahi dugu 2022. urteko Araba Euskaraz", azpimarratu zuten. "Ez da izango jai egun bakar bat. Ikasturte osoan, zortzi ikastoletan, Araba zabalean, jarduera eta ekitaldi desberdinak antolatuko ditugu. Urte osoko jarduna izango da, beraz, eta Araba Euskaraz eguna, urte osoari bukaera ematen dion jai eguna izango da, 2022eko ekainaren 19an. Zortzi ikastoletan sortu ditugu batzorde desberdinak eta lanak banatu ditugu: material salmenta, Tanta zozketa, babesle-laguntzaileak, publizitatea, segurtasuna, urte osoko ekimenak, eguneko egitaraua, muntaketa,.. Lan asko dira elkarlanean kudeatu beharrekoak", ondorioztatu zuten.\nEl Araba Euskaraz vuelve el próximo año a las campas de Olarizu de Vitoria. Araba


Game Hantik Secrets bilatzaile azkarra Online. Play for free\nGame Hantik Secrets bilatzaile azkarra\nPlay jokoa Hantik Secrets bilatzaile azkarra Online:\nGame Description Hantik Secrets bilatzaile azkarra\nShipwreck nahi duzun lortu ondoren, uharte bakarti batean. Ekipamendu hornidura gabe, eta ez duzu luze iraungo. baina, hona etorri, uharteko biztanleek antzinako santutegi zehar duzu. Nonahi gauza pertsona horiek antzinatik erabilitako buruz etzanda. Uncover uharteko misterioa eta gehiago artifacts biltzeko. . Play jokoa Hantik Secrets bilatzaile azkarra konektatuta.\nTekniko jokoa Hantik Secrets bilatzaile azkarra ezaugarri\nGame Hantik Secrets bilatzaile azkarra gehitu: 18.05.2013\nJokoa jokatzen: 3826 aldiz\nGame Rating: 3.11 errondan 5 (46 kalkuluen arabera,)\nBezalako jokoa Hantik Secrets bilatzaile azkarra Jokoak\nFaraoien duen altxor\nKoloreztatzen: uharteko historia sekretua\nTranpa Doors altxorra\nModa anime estiloan da\nDragon Ballz Goku Salto\nNo Omocha Online koloreztatzen Game Kodomo\nDeskarga jokoa Hantik Secrets bilatzaile azkarra\nEmbed Joko Hantik Secrets bilatzaile azkarra zure web orrian:\nJokoaren txertatu Hantik Secrets bilatzaile azkarra zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Hantik Secrets bilatzaile azkarra , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Hantik Secrets bilatzaile azkarra -rekin, baita ere, jokoa jokatu zen:


Bi kalitatezko zigilu sagardoarentzat:Gorenak eta Eusko Label — Igartubeiti\nGipuzkoako hamahiru sagardotegik Sagardo Mahaia Elkarteak bultzatako "Gorenak" kalitatezko zigilu pribatuko lehendabiziko sagardo botilak aurkeztu dituzte Hernaniko Zelaia sagardotegian.\nBeste gipuzkoar, bizkaitar eta arabar sagardogile talde batek, Eusko Label zigiluaren alde egin du eta udaberrian dastatu ahal izango da sagardo hau. Gorenak zigiluko sagardotegiak tamaina ertain edo handikoak dira, Gipuzkoa osoan ezkoizten den sagardoaren %50ren arduradunak dira eta txotxetik baino gehiago botilatik bizi diren sagardotegiak dira. Alorrene (Astigarraga), Altzueta (Hernani), Barkaiztegi (Martutene), Begiristain (Ikaztegieta), EgiLuze (Errenteria), Gartziategi (Astigarraga), Gaztañaga (Andoain), Gurutzeta (Astigarraga), Isastegi (Aldaba Txiki, Tolosa), Olaizola (Hernani), Sarasola (Asteasu), Zapiain (Astigarraga) eta Zelaia (Hernani) dira.\nSagardo Mahaia Elkarteko bozeramaileek diotenez, kalitatezko zigilu pribatu honen helburua sagardozaleari sagardorik onena bermatzea eta sagardoaren sektorea indartzea dira. Horretarako, sagastien eta sagardoaren lanketarako neurriak eta bertako sagarraren aldeko konpromezu argi eta sendoak hartu dituzte. Besteak beste, bertan ekoiztutako sagar homologatu guztia erosteko konpromezua, sagardogileen sagar premiak asetu arte.Bestalde, sagardoaren elaborazio prozesu osoa kontuan hartzen duen araudi bat sortu eta ezarri dute, sagastietatik hasi eta sagardoa ontziratu artekoa: kalitatezko sagarrak, dentsitate kontrola, PH-aren analitika, azidotasun aldakorraren kontrola... Araudi hori zorrotz bete beharko dute Sagardo Mahaiaren ziurtagiria lortu nahi duten sagardogile guztiek.\nEusko Label zigiluko sagardoa ehuneko ehunean bertako sagarrarekin egindakoa izango da eta 2011ean 800.000 litro inguru sagardo aterako dira merkatura. Eusko Labelean izena eman duten sagardotegiak 29 dira, 19 Gipuzkoan, 9 Bizkaian eta 1 Araban. Horietatik aurten 20k egingo dute sagardoa, 14 Gipuzkoakoak eta 6 Bizkaikoak. Gainerakoak hurrengo urtean hastea espero da interesa erakusten ari diren gainerako sagardotegiekin batera. Aurten sagardoa egingo duten sagardotegiak hauek dira: Gipuzkoan, Aburuza, Aginaga, Añota, Astarbe, Baleio, Bereziartua, Eula, Iparragirre, Lizeaga, Ola,Petritegi, Rezola, Saizar eta Urbitarte; eta Bizkaian: Axpe, Etxebarria, Kandi, Laneko, Malgarrazaga eta Uxarte.


naiz: Iritzia | Opinión - Munduko preso politikoak kalera!\nIraitz Gesalaga eta Maddi Gallastegi\nPresoak politiko dira ezarritako sistema itogarri honen aurka borrokatzeagatik, kapitalak herriak ito ez ditzan antolatzeagatik. Eta garaiotan, neoliberalismoa gure bizitzen gaineko neurriak zorrozten dabilenotan, erresistentziak eta antolaketak jarraitu behar du, bizirik atera nahi badugu behintzat.\nBeste urte batez, iritsi da apirilaren 17a, nazioarteko preso politikoen eguna eta gaurkoan, bereziki, Kurdistanera bidali nahi ditugu indar internazionalista guztiak, borroka eta konpromisoaren eredu diren ehunka gose grebalarik tinko baitarraite, egunak joan eta egunak etorri. Leyla Guven parlamentari kurdua da horren adibiderik gordinena, 150 egun baitaramatza gose greban. Protestaren aldarria argia da: Abdula Ocalanen isolamendu egoera etetea eta herri kurduaren aurkako errepresioa salatzea. Horregatik, gaurko lehen lerroak borroka azken muturreraino eraman eta bizitza eman duten hoientzat: Zülküf Gezen, Ayten Beçet, Zehra Saglemek, Ugur Sakar, Prendy Cinar, Yonca Akici, Sirac Yuksek...\nEuskal Herritarroi ezagunak zaizkigu Leyla eta beste borrokalari kurduen aldarriak, eta hemen ere makina bat borroka izan dira, eta egun ere badira, antzeko aldarriekin. Ezin ditugu ahaztu, esaterako, 1999 eta 2000. urteen artean Daniel Dergik egindako 63 eguneko gose greba, 56 egun iraun zuen Josetxo Arizkurenena, edota urte batzuk beranduago Iñaki De Juana Chaos nahiz Lorentxa Gimonek egindakoak. Neurri berean, ez ditugu ahaztuko 1981n Bobby Sands eta beste hainbat borrokalari irlandarrek Long Kesh eta Mazeko espetxeetan muturreraino eraman zituzten gose eta higiene grebak ere. Zerrenda luzea da, ez du etenik eta ezin ditugu iraganeko pasarte gisa soilik ulertu.\nItsasoaz bestalde ez da gehiegi aldatzen egoera. FARC-EP eta Kolonbiako estatuaren arteko bake negoziaketetan buruetako bat izan zen Jesus Santrich espetxean dute 2018ko apirilaren 9a geroztik. Muntaia polizial hau salatzeko Santrich bera 41 egun izan zen gose greban, Estau Batuetara ez estraditatzea eta bake akordioa errespetatzea exigitzeko. Hantzera dabiltza preso politiko zapatistak ere, haien aurkako muntai poliziala salatzeko Chiapasko espetxeetan bahiturik dauden 6 burkidek pasa den martxoaren 15ean abiatu baizuten gose greba.\nDatu batez laburbiltzen den anikilazio politika bat ere aipatu nahiko genuke gaurko egunean, Israelgo estatu sionistak Palestinar herriarekiko daraman zapalkuntza gupidagabearen datua: 2018. urtean, gutxienez 271 ume atxilotu zituzten israeldar indar okupatzaileek. Ia egunero haur bat.\nBaina goazen begirada etxera gerturatzera, Europara. Europa omen da demokraziaren eta giza eskubideen jaioterria, askatasunaren eta pertsona askeen bizileku. Bada zer gezurtatu. Europan, preso politikoek erresistentzien eta gainditu gabeko hainbat gatazkaren ondorio izaten jarraitzen dute: Andaluziako sindikalistak, kataluniar independentistak, Gaztelako, Italiako nahiz Greziako antifaxistak edota jaka horiz egunero neoliberalismoaren aurka dabiltzanak, eta jarraituko dutenak.\nPresoak politiko dira ezarritako sistema itogarri honen aurka borrokatzeagatik, kapitalak herriak ito ez ditzan antolatzeagatik. Eta garaiotan, neoliberalismoa gure bizitzen gaineko neurriak zorrozten dabilenotan, erresistentziak eta antolaketak jarraitu behar du, bizirik atera nahi badugu behintzat. Ekialde Hurbileko kideek sarritan dioten gisan, erresistentzia bizitza baita. Eta erresistentzia horrek ezinbestean izango du erantzuna, ordenatik eta kontrolpetik ateratzen duen orok izango baitu bere zigorra.\nHorregatik, gaurko nazioarteko preso politikoen egun honetan, ziegarik ilunenetan atxilo dauzkaten kideen askatasuna eta espetxeratzeen arrazoi politikoen gainditzea aldarrikatzen dugu, ozen. Denak behar zaituztegulako libre eta borrokan, herri burujabeak eraikitzeko bidean, munduko preso politikoak kalera!


Nestor Esteban: "Guk eskola euskaldunarekin esan nahi duguna da euskararen ezagutza bermatuko duen eskola bat behar dugula"\nEHE. BLOGA; Entzungaiak\nNestor Esteban EHEko kideari elkarrizketa egin diote Bilbo Hiria irratian. Eragile euskaltzaleak abiatu berri duen "Guk eskola euskalduna" kanpainari buruz aritu dira, eta oro har, hezkuntzak Euskal Herrian duen egoerari buruz ere.\nAudioa, helbide honetatik ekarria: http://www.bilbohiria.com/docs/podcast/solasaldiak/solas130131nestoresteban.mp3\nKantuan ere, euskara ahora!\nAurten Tolosan ospatuko den Kilometroak jaiaren kanta plazaratu dute, Tolosako hainbat musikari gazteren artean egindakoa. Jokin Albisua eta Mikel Zelaia dira musikaren arduradunak, eta hitzak Juantxo Arakamak prestatu ditu. Aurkezpen ofiziala otsailaren 5ean eginen dute Tolosako inauterien atarian.\nAudioa, helbide honetatik ekarria: http://kilometroak.net/sites/default/files/multimedia/index.php?file=AHORA_Kilometroak2013.mp3\nAzaitz Gartzia: "Bada euskaldun bezala pentsatu eta jokatzeko garaia, lege erreforma honi planto egin behar diogu"\nEHEko kide Azaitz Gartziak Werten lege proiektuari planto egiteko beharra nabarmendu du Info Zazpi irratian.\nAudioa, helbide honetatik ekarria: http://www.info7.com/wp-content/uploads/2013/01/20130116_25258.mp3\nGureaz Blai 13. saioa\nInfo Zazpi irratiko Gureaz Blai irratsaioaren 13. emankizuna duzu hau, Nekane Zinkunegik eta Ainhoa Lasak zuzendurikoa. Auto tailer bateko zerbitzua euskaraz eskaintzen ez dutelako kexatu eta “Arrazoi duzu, ez dugu batere ohiturarik, baina bagara hainbat euskaldun tailer honetan” bezalako erantzun bat jasotzeaz aritu dira saio honetan. “Egin kontu!” atalean, berriz, Jon Goikoetxearen ahotik jaso dituzte justizia arloko tramiteak euskaraz egin ahal izateko aholkuak.\nAudioa, helbide honetatik ekarria: http://www.info7.com/wp-content/uploads/2013/01/20130108_25026.mp3\nGureaz Blai 12. saioa\nInfo Zazpi irratiko Gureaz Blai irratsaioaren 12. emankizuna duzu hau, Nekane Zinkunegik eta Ainhoa Lasak zuzendurikoa. “Kafesne bat eta patata tortilla mesedez”, “kar, kar, kar, jende gutxik eskatzen dit euskaraz, ze grazia”. Zerbitzari beltzaranari euskaraz eskatu eta bera irriz hasteak bezeroari sortutako tentsioaz, zein ondoren zerbitzariak euskaraz egiteak dakarren sentipen onaz mintzatu dira. Egin Kontu atalean, Ane Agirregomezkortak gabonetan opariak egiteko aholkuak eskaini ditu, euskal produktuen katalogoan zentratuta.\nAudioa, helbide honetatik ekarria: http://www.info7.com/wp-content/uploads/2012/12/20121218_24758.mp3\nGureaz Blai 11. saioa\nInfo Zazpi irratiko Gureaz Blai irratsaioaren 11. emankizuna duzu hau, Nekane Zinkunegik eta Ainhoa Lasak zuzendurikoa. Medikuarenera joandako haur batek ez zion erizanari uletu, eta bigarrenak bota zuen: “Ui, ¿pero esta niña es adoptada?”. Gertaera hori hartu dute abiapuntu modura Nola entzun hala erantzun atalean. Egin kontu atalean, berriz, hainbat euskara mailatako irakurleentzako moduko liburu gomendioak egin dizkie Ane Agirregomezkortak.\nAudioa, helbide honetatik ekarria: http://www.info7.com/wp-content/uploads/2012/12/20121211_24557.mp3\nAzaitz Gartzia: "Euskararen herria eraiki nahi badugu hizkuntza politika burujabearekin izango da"\nEHEko kide Azaitz Gartziak euskaldunak inposatzaile gisa pasa arazten gaituztela azpimarratu du Info Zazpi irratian egin duen kolaborazioan. Politika eraginkor baten beharraz ohartarazi du, euskarari egiten zaizkion erasoei aurre egiteko.\nAudioa, helbide honetatik ekarria: http://www.info7.com/wp-content/uploads/2012/12/20121207_24498.mp3\nGureaz Blai 10. saioa\nInfo Zazpi irratiko Gureaz Blai irratsaio berezia egin dute Euskararen Eguna zela eta. Info7ko estudioetatik irten eta EHUko Carlos Santamaria zentroa joan dira Ainhoa Lasa eta Nekane Zinkunegi 10. emankizuna grabatzera. Bertan, gazteak euskaraz bizitzera animatzeko Ika-mizka egitasmoa egiten ari ziren, eta ekimenaren antolatzeileekin zein Ika-mizkako partaideekin hitz egiteko parada izan dute. EHEko kide Xabat Labordek ere parte hartu du irratsaioan.\nAudioa, helbide honetatik ekarria: http://www.info7.com/wp-content/uploads/2012/12/20121204_24395.mp3\nIgone Lamarain: "Euskaldunok geure burua zapaltzaile gisa ikusteraino menperatu gaituzte"\nKontseiluak bihar Donostian eginen duen manifestazioaren harira EHEko kide Igone Lamarain elkarrizketatu dute Info Zazpi irratian.\nAudioa, helbide honetatik ekarria: http://www.info7.com/wp-content/uploads/2012/11/20121130_24312.mp3\nGureaz Blai 9. saioa\nInfo Zazpi irratiko Gureaz Blai irratsaioaren 9. emankizuna duzu hau, Nekane Zinkunegik eta Ainhoa Lasak zuzendurikoa. “Bi hizkuntza jakinda, edukazio txarrekoa da euskaraz hitz egitea ulertzen ez duen jendea badago”. Ados al zaude baieztapen horrekin entzule? Hori da Nola entzun hala erantzun atalaren abiapuntua. Egin kontu atalean, berriz, Gipuzkoako Foru Aldundiko Euskara Zuzendari Zigor Etxeburua elkarrizketatu dute, gaur aurkeztutako Ika-Mizka ekimenaz hitz egiteko.\nAudioa, helbide honetatik ekarria: http://www.info7.com/wp-content/uploads/2012/11/20121127_24184.mp3


Txikipedia:Bitxore Laka - Wikipedia, entziklopedia askea.\n1933ko abuztuaren 13a\nBitxore Laka Guenaga (Ondarroa, 1933ko abuztuaren 13a - Ondarroa, 2014ko ekainaren 8a), misiolaria eta artista izan zen.\nMisiolaria[aldatu | aldatu iturburu kodea]\n1953an herritik kanpora joan zen elizako erakunde batekin. Lehenengo Gironara joan zen, langile auzo batera, eta han eskolak ematen zizkien emakumeei, josten ikasteko eta. 1961ean Ondarroara bueltatu zen, gaixotasun baten ondorioz ebakuntza bat egin ziotelako.\nOsasuna berreskuratu zuenean, Kataluniara itzuli zen. Bartzelonako auzo pobreetan egon zen, eta han hasi zen Bitxore artea lantzen.\n1969an herrira bueltatu zen, bigarren ebakuntza bat egiteko. Francoren diktaduraren azken urteak ziren, eta herrian gatazka politiko handia zegoen, Francoren kontrako mugimenduak indar handia hartu zuelako. Bitxorek elizarekin harremanak apurtu zituen, Elizak Francoren diktaduraren alde egiten zuelako.\nArtista[aldatu | aldatu iturburu kodea]\nBitxore Laka Kresala elkartearen arte tailerrean hasi zen lanean, eta gero Artelan tailerra ipini zuen martxan 1983an.\n1979an Ondarroako jaietako Leokadi pertsonaia asmatu zuen. 1988an Ondarroako inauterietako Lantzoi eta Akuli pertsonaiak sortu zituen. San Juan bezperako akelarrea ere asmatu zuen. Latxanbre herritarrarekin batera egin zituen lan hauek.\nBeste hainbat pertsonaia ere sortu zituen: buruhandiak, herensugea, erraldoiak... Bitxore Lakak egindako erraldoiak oso ezagunak bihurtu ziren Euskal Herrian, jai askotan parte hartzen zutelako. Erraldoi hauek berezitasun bat dute: besoak mugitzeko gai dira.\nBitxore Lakak egindako erraldoiak, Ondarroan\nBitxore Lakaren omenez Ondarroako emakumeek egindako murala


Baskavígin. La matanza de los balleneros vascos / Baskavígin. The Slaying of the Basque Whalers (Baskavígin. Euskal baleazaleen hilketa)\nAitor Aspe Fid\n1615eko ekainean, 86 euskal balea-arrantzalek Islandiako iparraldeko ur hotzetaraino nabigatu zuten, Martín de Villafranca, Pedro de Aguirre eta Esteban de Tellería kapitainak zituztela buruan. Han, herrialde hartako gertakari beltzenaren protagonista izaten amaitu zuten.\nBerlin. Iragan gunea Berlin\nIragan Gunea Berlin filmak Berlineko kaleetan dabiltzan bost pertsona anonimoren erretratua egiten du. Jatorri desberdinekoak guztiak, bakoitzak beste bizitza bat dauka beste nonbait, eta nora joan aurkitzeko ahaleginetan daude.\n19 urte zituenean, Eduardo Chillida (1924-2002) talentu aparteko atleta bat zen, futboleko mito bihurtzeko bidean. Baina partida batean izandako lesio izugarri batek betiko aldendu zuen kirol profesionaletik. Une horietan inork ez zuen susmo, Pilar Belzunce bikotekideak izan ezik, Hernaniko atezain gazte hura bere patua berridaztekotan zegoela, eta hamarkada batzuk beranduago X...\n19 urte zituenean, Eduardo Chillida (1924-2002) talentu aparteko atleta bat zen, futboleko mito bihurtzeko bidean. Baina partida batean izandako lesio izugarri batek betiko aldendu zuen kirol profesionaletik. Une horietan inork ez zuen susmo, Pilar Belzunce bikotekideak izan ezik, Hernaniko atezain gazte hura bere patua berridaztekotan zegoela, eta hamarkada batzuk beranduago XX. mendeko eskultore garrantzitsuenen artean hilko zela. Chillida: Esku Huts ez da biografia konbentziala, baizik eta artista paregabe bat –bere obraren, zortzi seme-alaben eta gertueneko lankideen bitartez bizirik jarraitzen duen pertsona bat– gogora ekartzeko lan poetiko eta intimista.\nEl fin de ETA / The Demise of ETA (ETAren amaiera)\nDokumentala Euskadiko Alderdi Sozialistaren orduko presidentearen, Jesús Eguigurenen, eta Batasunako buru Arnaldo Otegiren arteko elkarrizketekin hasten da. Txilarre baserrian (Elgoibar, Gipuzkoa) egin ziren, 2000tik 2004ra bitartean. Josu Ternerak eta Eguigurenek Suitzan izandako bilerei buruz hitz egingo dute, baita bilera horietan izandako faseei buruz –direla onerako, di...\nDokumentala Euskadiko Alderdi Sozialistaren orduko presidentearen, Jesús Eguigurenen, eta Batasunako buru Arnaldo Otegiren arteko elkarrizketekin hasten da. Txilarre baserrian (Elgoibar, Gipuzkoa) egin ziren, 2000tik 2004ra bitartean. Josu Ternerak eta Eguigurenek Suitzan izandako bilerei buruz hitz egingo dute, baita bilera horietan izandako faseei buruz –direla onerako, direla txarrerako–. Tartean, bidaia gehiago Suitzara eta Norvegiara. Horrez gain, ezker abertzalearekin izandako elkarrizketak ere kontatuko dizkiote elkarri. Askotan parte hartuko du Josu Jon Imazen et a Iñigo Urkulluren EAJek, halaber. Ordura arte aurreratutako lan guztia desegitear geratuko da, alabaina, ETAra zuzendaritza militar berri bat iristen denean: Francisco Javier López Peña "Thierry", erakundearen mutur gogorrenaren ordezkaria.\nGUtik ZUra (GUtik Zura)\nEuskal Herriaren idiosinkrasiak basoan eta zuran ditu bere zimenduak. Dokumental honetan antzinarotik etorkizunerako bidaia bat egingo dugu, eta pertsonaren eta zuraren arteko harremana erakutsiko. Horretarako, aukeratutako pertsonen bizi-esperientzia erabiliko dugu, eta mundu osoan prestigoa duten espezialista batzuen iritziak ekarriko, historiaren eta istorioen konbinazio pol...\nEuskal Herriaren idiosinkrasiak basoan eta zuran ditu bere zimenduak. Dokumental honetan antzinarotik etorkizunerako bidaia bat egingo dugu, eta pertsonaren eta zuraren arteko harremana erakutsiko. Horretarako, aukeratutako pertsonen bizi-esperientzia erabiliko dugu, eta mundu osoan prestigoa duten espezialista batzuen iritziak ekarriko, historiaren eta istorioen konbinazio poliedriko baten bitartez basoaren eta zuraren gako nagusiak erakusteko: lehengoak, oraingoak nahiz gerokoak.\nIgelak / Frogs\nPatxo Telleria de la Fuente\nPello, banku-sukurtsal bateko zuzendaria, delitu ekonomikoengatik atxilotu dute. Bere nagusia ere inplikatuta dago, eta Pellok, bakarrik utzi duela konturatzean, kartzela ekiditeko ihes egingo du. Patuaren kapritxo bategatik desahuziatuen elkarte batek okupaturiko etxe batean aurkituko du babesa. Pellok bere kide berrien konfiantza bereganatuko du. Bere asmoa: dokumentazio falt...\nPello, banku-sukurtsal bateko zuzendaria, delitu ekonomikoengatik atxilotu dute. Bere nagusia ere inplikatuta dago, eta Pellok, bakarrik utzi duela konturatzean, kartzela ekiditeko ihes egingo du. Patuaren kapritxo bategatik desahuziatuen elkarte batek okupaturiko etxe batean aurkituko du babesa. Pellok bere kide berrien konfiantza bereganatuko du. Bere asmoa: dokumentazio faltsua lortzeko eta atzerrian bizitza berri bat hasteko behar duen dirua lapurtu nahi die.\nZerk bultzatzen du jendea egiten duena egitera? Zer arrazoi bitxi dela-eta dago oraindik, mundu hain indibidualista batean, bere denbora guztia besteei laguntzera ematea erabakitzen duen jendea? Hainbat pertsonaren lekukotzaren bitartez, rara avis horietako bat ezagutuko dugu. Bere bizitzaren zati bat besteei laguntzera eman zuen norbait, berak jakin gabe gure garaiko aldaketa ...\nZinemagile hasiberri bat hiru laguni segika dabil bidaia nautiko surrealista batean. Bigarren eskuko pedalontzi batean igota, Euskal Herriko kostatik 150 kilometro egiteko asmoa dute. Pedalontzia, tamalez, ez da Kantauri itsasoko uretan ibiltzeko sortua, eta hasi bezain pronto, zoramen bihurtuko da bidaia: ezbeharra, parranda, biharamuna, xamana, hileta eta abar. Hiru "marinel"...\nZinemagile hasiberri bat hiru laguni segika dabil bidaia nautiko surrealista batean. Bigarren eskuko pedalontzi batean igota, Euskal Herriko kostatik 150 kilometro egiteko asmoa dute. Pedalontzia, tamalez, ez da Kantauri itsasoko uretan ibiltzeko sortua, eta hasi bezain pronto, zoramen bihurtuko da bidaia: ezbeharra, parranda, biharamuna, xamana, hileta eta abar. Hiru "marinel" hauen espedizioa dokumentatzen doan heinean, zuzendaria bidaia paralelo batean murgilduko da.\nGasteizko Azkena Rock jaialdiko urteroko hitzordua elkargune gisa balioko du, Rock and Rollagatiko grinari, haren nolakotasunari eta gizartean duen aparteko proiekzioari buruz hausnartzeko.\nAcantilado / The Cliff\nGabrielek Kanarietako sekta baten talde-suizidioaren berri izango du. Haren arreba txikia, urteetan ikusi ez duena, jarraitzaileetako bat zen. Gabriel, irlara bidaiatu, eta desagertutako arrebaren bilaketan murgilduko da.\nGaur irekiko ditu ateak / Opening Today\n2003an Audientzia Nazionalak euskaraz idatzitako egunkari bakarra ixteko agindu zuen: Euskaldunon Egunkaria. Egunkaria itxi eta bere zuzendaritzako partaideei ETAko kideak izatea leporatu zieten. 7 urte beranduago, epaiketan, salaketa horien zentzugabetasuna frogatu zen: akusatu guztiak absolbituak izan ziren. Dokumental hau ez da ordea bidegabekeria tamalgarri horien...\n2003an Audientzia Nazionalak euskaraz idatzitako egunkari bakarra ixteko agindu zuen: Euskaldunon Egunkaria. Egunkaria itxi eta bere zuzendaritzako partaideei ETAko kideak izatea leporatu zieten. 7 urte beranduago, epaiketan, salaketa horien zentzugabetasuna frogatu zen: akusatu guztiak absolbituak izan ziren. Dokumental hau ez da ordea bidegabekeria tamalgarri horien bilduma; lehenengo euskarazko egunkariaren sorrera pozgarri eta itxaropentsua dauka hizpide.\nIrrintziaren Oihartzunak / Echoing calls\nIrrintziaren oihartzunak Mirentxu Loyarteren (Iruñea, 1938) sorkuntza-erbestearen erretratua da. Loyarte anonimotasunean dirauten Europako zinemako emakumezko aitzindari ausartetariko bat da; burutugabeko proiektuak gorabehera, Loyartek ez dio inoiz zinemagilea izateari utzi.\nGizadiak hainbat modutara ikusi eta bizi izan du heriotza. Pentsa genezake gure modua beste bat dela, baina pentsa genezake ere hain dela berezia eta desberdina, iraganeko koherentzia erlatiboa ere hautsi egiten duela. Mara-mara, euskaraz, elurrak lurraren aurka egiten duen soinua da. Argiak eta iluntasunak zeharkatzen dute film hau, zeina Piriniotan filmatu baitzen, elur-denbo...\nGizadiak hainbat modutara ikusi eta bizi izan du heriotza. Pentsa genezake gure modua beste bat dela, baina pentsa genezake ere hain dela berezia eta desberdina, iraganeko koherentzia erlatiboa ere hautsi egiten duela. Mara-mara, euskaraz, elurrak lurraren aurka egiten duen soinua da. Argiak eta iluntasunak zeharkatzen dute film hau, zeina Piriniotan filmatu baitzen, elur-denborale batean.\nFermin Muguruza Ugarte\nFermin Muguruza The Big Easy-ra joango da, hiriak liluratuta, disko bat grabatzera: Irun Meets New Orleans, non bere lan-ibilbideko zortzi abesti moldatzen baititu, New Orleanseko doinuetara egokitzeko, eta hiriko bi klasiko interpretatzen. Dokumental bat ere filmatuko du, Nola?, Katrinatik hamar urtera dagoen egoerari buruz. Hori guztiori, hango eszenatokietako onenaz inguratu...\nFermin Muguruza The Big Easy-ra joango da, hiriak liluratuta, disko bat grabatzera: Irun Meets New Orleans, non bere lan-ibilbideko zortzi abesti moldatzen baititu, New Orleanseko doinuetara egokitzeko, eta hiriko bi klasiko interpretatzen. Dokumental bat ere filmatuko du, Nola?, Katrinatik hamar urtera dagoen egoerari buruz. Hori guztiori, hango eszenatokietako onenaz inguratuta: hasi Preservation Hall Jazz Band talde historikotik eta Katey Red bounce-kantarira arte, baita Galactic, Dr. John eta Trombone Shorty-ren lankidetzak ere.\nJuanmi Gutiérrez Márquez\nMundu osoan 10 milioi armeniar daude. Horietatik 3 milioi gaur egungo Armeniako errepublika independentearen mugen barruan bizi dira; gainerako 7 milioiak, berriz, hainbat herrialdetan sakabanatuta daude. Armeniar diaspora delakoa osatzen dute. Haiek guztiek, hala barrukoek nola kanpokoek, sentimendu bera daramate beren baitan, ia sakratua, Armenia aldi berean bikain eta atseka...\nMundu osoan 10 milioi armeniar daude. Horietatik 3 milioi gaur egungo Armeniako errepublika independentearen mugen barruan bizi dira; gainerako 7 milioiak, berriz, hainbat herrialdetan sakabanatuta daude. Armeniar diaspora delakoa osatzen dute. Haiek guztiek, hala barrukoek nola kanpokoek, sentimendu bera daramate beren baitan, ia sakratua, Armenia aldi berean bikain eta atsekabetuarekiko.\nSkhvisi sakhli / House of Others (Besteen etxea)\nGeorgia, 90eko hamarkada. Bi familia onik atera dira, gorputzez behintzat, Abjaziako autonomian izandako gerra labur baina suntsitzailetik. Irabazi duen aldeko kide direnez, galtzaileek bertan behera utzi dituzten etxeak egokituko zaizkie. Hala ere, ez dira gauza izango bizitza berri baketsu bat eraikitzeko.\nOlatz González Abrisketa, Jørgen Leth\nEsku pilotari buruzko film dokumentala, pilotariaren eta pilotaren arteko harreman fatidikoaren inguruan ardaztua. Protagonistek beren partidarako pilota egokienak bilatzeko duten obsesioari jarraituz, modernitatea iritsita ere bere pasio existentziala alboratu ez duen herrialde batean barneratuko da filma.\nSanta Agata bezperako ospakizunaz baliatuta, Maialen Lujanbio bertsolariak genero-indarkeriaren aurkako salaketa gogorra egiten du. Bertsoz bertso, indarkeria matxistaren askotariko agerpenak salatzen ditu, baita indarkeria hori gainditzeko gure ezintasuna ere. Kopla horiek aitzakia hartuta, hogei euskal artista gaztek sorkuntza-lan kolektibo bat zuzendu dute, zenbait animazio-...\nSanta Agata bezperako ospakizunaz baliatuta, Maialen Lujanbio bertsolariak genero-indarkeriaren aurkako salaketa gogorra egiten du. Bertsoz bertso, indarkeria matxistaren askotariko agerpenak salatzen ditu, baita indarkeria hori gainditzeko gure ezintasuna ere. Kopla horiek aitzakia hartuta, hogei euskal artista gaztek sorkuntza-lan kolektibo bat zuzendu dute, zenbait animazio-teknika erabilita.\nCaminan / On The Path (Bidean)\nErrepide bat ezerezaren erdian. Auto bat. Bizikleta bat. Bi pertsonaia bakarti, gauza beraren bila. Eta topo egingo dute.\nAdem Lethani torturatu egin dute eta garaje abandonatu batean dago, eskuloturik. Eskuak lotzen dizkion soka apurtzen saiatzen da, baina 4 X 4 bat garajera sartuko da orduan, eta argia piztuko dute.\nGure hormek / Our Walls\nMaria Elorza, Maider Fernandez Iriarte\nEtxeko Andreen auzoa. Lo Ezinak Jotakoen distritua. Ama Ezezagunaren kioskoa. Emakume Bakartien lurpeko bidea. Gure hormek gure maiteak omentzen dituzte.\nEuskal herri txiki batean, 1925ean, Mikel Martikorenaren emaztearen hilbeila egiten ari dira, Inge gaztearena, ustekabean hil baita. Herriko indar bizien bisita jaso dutelarik, Martin, familiaren patriarka, Joanes seme ertaina falta delako kezkaturik dago. Joanes, Teologia ikasi zuenetik, eroturik dabil, eta hara eta hona dabil mendian, hilen piztuerari buruz predikatzen.\nAlejandro Díaz Castaño\nMaitanek sabaian itogin bat dutela jakinaraziko dio Iosuri, bere senarrari. Iosuk goiko pisura joko du, kontua argitzera, baina bisitak ustekabeak ekarriko dizkio.\nBikote-harremana hautsi eta urte batzuetara, Taniak eta Joseanek topo egingo dute energia berriztagarriei buruzko kongresu batean. Taniak gauza asko ditu Joseani esateko...


Kaleidoskopioa: Aplikazio Diff bat Apple-rentzat Karpetak, Kodea eta Irudiak | Martech Zone\nKaleidoskopioa: karpetak, kodea eta irudiak aplikatzeko Apple aplikazio diff\nGure bezeroetako batek hasierako orrialdearen diseinu berria behar zuen gaiaren orrialdeetan zehar nahiko garapen behar zuena. Kodea iruzkintzeaz bikain aritu ginen arren, ez genuen dokumentu osoa bildu garatu genituen fitxategi berri eta eguneratu guztietan eta ez genituen aldaketa bakoitza biltegi batean egiaztatzen ari (bezero batzuek ez dute hori nahi). Izan ere, ez da dibertigarria atzera egitea eta karpetak eta fitxategiak ikuskatzea, beraz irtenbide bat bilatu eta aurkitu nuen - Caleidoscopio.\nKaleidoskopioarekin, karpeta bakoitza seinalatu eta berehala identifikatu nituen fitxategiak gehitu, kendu edo desberdinak ziren.\nOrduan editatu ziren fitxategi bakoitza ireki eta amaitutako kode aldaketen alderaketa alderatuta ikusi ahal izan nuen. Hona hemen adibide bat testu soileko fitxategiekin:\nHori nahikoa ez balitz, Kaleidoskopioak ere konparazio hori egin dezake irudiekin!\nDeskargatu ondoren, segundo batzuen buruan nengoen martxan - erabiltzailearen interfazea intuitiboa eta erraza zen.\nDeskargatu 14 eguneko kaleidoskopioaren proba\nTags: sagarkode konparaketakonparazio aplikazioadiffdiff aplikazioafitxategi konparaketakarpeta alderaketakarpeta diferirudien konparazioairudiaren diferentziaIOSOSX\nClicktale: Analytics gertaeren jarraipena koderik gabeko ingurunean